Mapa | Ahaidetasuna | Nagusitasuna | Ondorioz | Nola lortu nagusitasuna?\nDeitura honetan, gizartea antolatzeko molde bat aurkitzen dugu. Hauexek dira antolaketa horren bi gako nagusienak: Ahaidetasuna eta Nagusitasuna.\nErdi Aroko gure arbasoen hartu-emanek ahaidetasuna senidetasuna hartzen zuten oinarri.\nEskubide eta betebeharrak sendiaren arabera eskuratzen ziren, ez pertsonaren arabera.\nSenidetasun horretan, odolezko loturak ez ezik, bestelako kidetasunak ere onartzen eta bilatzen ziren: lagunak, zerbitzariak, kideak, bezeroak, laguntzaileak,...\nAhaidetasun harremanek ez zuten mugarik espazioan. Lurraldetasuna ezagutzen ez zutela ere esan genezake. Hartara, garai hartan egon zitezkeen muga politikoen gainetik kokatu behar ditugu. Are gehiago, oinarri pertsonala zeukaten elkartruke hauetatik harreman politikoak sortzen zirela esan beharko genuke.\nAhaidetasun harreman hauetan, hierarkia funtsezkoa zen. Ez zegoen senideen arteko berdintasunik: guztiz kontrakoa. Nagusitasuna gutxi batzuen esku zegoen. Gainerakoak, neurri batean ala bestean, menpekoak ziren. Nagusi hauek ziren, hain zuzen ere, senide guztien helburuak finkatzen zituztenak.\nNagusitasunak gizartea antolatzeko ez ezik, gehiegikeriaz jokatzera ere eramaten zuen. Honen adibiderik ezagunena, behar bada, banderizorik ospetsuenak ematen digu: Lope Garzia Salazarrekoak, alegia. Honek, bere mundu-ikuskeraren berri helarazi digu, Las bienandanzas y fortunas idazlanaren bitartez. Liburu honetan, bandoei buruzko gogoeta eta kontakizun ugari biltzen dira. Salazarrekoak parada ederra izan zuen liburua idatzi ahal izateko, pozoinduta hil arte, bere seme batek preso izan baitzuen denbora luzez. Banderizo honen bizitzaz Darío de Areitiok idatzitako irakur daiteke.\nBeraz, pertsona bati gizartean zegokion tokia bi ezaugarri horien araberakoa zen. Orduko botere maila neurtzeko, gizakiak antolatzeko gaitasuna aintzat hartu beharko genuke. Zenbat eta senide gehiago menpeko edo lagun izan, orduan eta Ahaide Nagusi boteretsuagoa, orduan eta gehiago balio zuen Ahaide Nagusiak. Hori izan zen, hain zuzen ere, garai hartako lelorik nagusiena: valer más.\nNahiz eta lausotua, gure ohituretan SENidetzaren inguruko antolamendu mota honen eragina antzeman daiteke. Adibidez, burua galtzeari sena galtzea esaten diogu. Ongi egoteko sen-aren beharra dugu, ezinbestean. Era berean, pertsona baten berri jakiteko, ez zaio galdera zuzena egiten: Nola deitzen zara? edo antzekoak gure belarritara gaizki jotzen duten esamoldeak dira. Hizkuntza kontuak baino zerbait gehiago dago horren atzean. Izan ere, funtsean jakin nahi duguna zera da: lagun hori nongoa ala nondarra den. Zein taldetakoa, alegia. Adineko jendeen artean, familia, baserria edo dagokion giza-taldea da, gaur egun ere, pertsona batengana hurbiltzeko biderik fidagarriena.\nAhaide Nagusien jardueraren ondorioz, sendiek gero eta multzo zabalago eta zabalduagoa osatuko zutela igarri daiteke. Hedapena, baina, ez zen soilik une jakin bateko kontua: denboran zehar irauten zuen. Belaunaldiz belaunaldi. Horrela, jatorri bera izan zuten senitarte-harremanek leinuak osatzen zituzten eta arbaso nabarmen bat eta jaiotetxea jatorri horren zantzuak ziren.\nGipuzkoan, hedapena honen gailurra bi bandotan bereiztea izan zen. Leinuak elkarrekin batera aritzen ziren, buru baten ardurapean; hau da, zegokien Ahaide Nagusiaren zuzendaritzapean. Leinuen artean, ordea, ez zen erabateko batasunik izan. Batzuek Oinaztar eta besteek Ganboatar aldarrikatuko baitzuten beren burua.\nBanaketa honek sistema berean aritzeko bi molde ezberdin erakusten dizkigu.\nNola lortu nagusitasuna?\nAhaidetasun nagusiak, baina, ez ziren hutsetik sortzen. Alderantziz, oso bide zehatzak jorratu behar ziren ahaideen artean nagusitasun gunera iritsi ahal izateko. Baita nagusitasunari berari eusteko ere.\nBide horien artean, familia zuzentzea dugu eraginkorrenetakoa. Hau da, ezkontzak agindu eta ondasunak banatzea.\nSeme-alaben ezkontzen bitartez, giza-taldeak aliantzak eta elkarlanak lortzen zituen. Hitzartutako ezkontza hauek aliantza politikoak sortzen zituzten.\nAmezketako jaunak Lapurdin lortutako poterea honen isla bikaina dugu. Borroka baten ostean, Ezpeletakoek Senpereko jauna erre egin omen zuten. Buruzagi honek uzten zuen hutsunea betetzeko, bere sendiek hildakoaren alaba Gipuzkoako Pedro Lopez Amezketarekin ezkontzea erabaki zuten. Izan ere, hau omen zen lantza hobeto erabiltzen zuen gerlaria. Amezketakoaren zereginik nagusia, aitaginarreba mendekatzea izango zen. Helburu horrekin, Beltze Ezpeletarekin borrokatu eta hil egin zuen. Amezketarrak Senperekoak bere ardurapean jartzea merezi zuela erakutsi zuen. Ingalaterreko erregeak Lapurdi osoa, besteak beste, atxikitu arren, Amezketakoaren agintea ez zen gutxitzen. Lapurtarrak, Ingalaterrako erregearen agintepean bizi, eta Gipuzkoako jaun baten azpikoak izan erabat posible zen, kontraesanik gabe.\nOreretako Fernando Ganboak antzeko bidea jorratu zuen. Bere seme Juan Ganboa, Alzateko jauna zenaren alabarekin ezkondu zen. Horrela, Irun eta Lohitzune erasotzeko, ganboatarrek Gipuzkoako zein Nafarroako bere kideak eraman ahal izan zituzten.\nBeste batzuetan, ordea, ezkontzak elkar muturka zebiltzan bi familia-multzo adiskidetzeko erabiltzen ziren. Hau dela-eta, ezkontza hauetarako aukeratuak izaten zirenek familiaren ohorea hartzen zuten bere gain.\nOndasunak banatzeko tenorean, berriz, ondorengo bakar bat aukeratzen zen. Horrela, pilatutako aberastasuna ez zen banatzen eta, ondorioz, sendiaren balorea ez zen gutxitzen. Gero, oinorde honek balore hori handitzeko beharra izaten zuen.\nHorretarako, aipatutako ezkontza hitzartzeaz gain, senide-sarearen bitartez jasotzen zituen errentak ongi kudeatu behar zituen. Ahaide Nagusien errenta-iturriak bere menpekoen lanak ematen zuena baino zabalagoak ziren. Esate baterako, bere giza-baliabideak ondo erabiliz, errotak eta burdinolak abian jartzeko gaitasuna zuten. Gero, indarrez, hala behar izanez gero inguruko biztanleak gailu hauen zirkuituetan txertatzen zituzten. Erabileraren truke zegokien ordaina jasoz, noski.\nElizak ere errenta-sarreratzat zuten. Horretarako, Nagusiak eliz sortzaile eta zaindari bilakatzen ziren, erlijio lanetarako beren kideak ezarriz eta elizek jasotzen zituzten fruituak bereganatuz.\nAzkenik, gerra eta gerra-zerbitzuak Nagusien ogibideak ziren. Izan ere, gerrarako hobekien prestatuak zeuden gizasemeak genituen:\nalde batetik, armategiak ekoizteko gai ziren; baita gudarako hornikuntza astunak (guda-zaldiak, kanoiak,...) mantentzeko ere;\nbeste aldetik, gerra-ekintzaileak sartzen zituzten haien familia-sarean: zela soldatapean, zela janariaren truke.\nGerra eta lapurreta elkarren antza hartzen zuten jarduerak ditugu. Beharbada, aziendak ziren lapurretaren xederik nagusiena.\nIndarrez ere, ingurukoen lana bereganatzen zen, beste giza-sare edo gizarte-ereduak makalduz.\nEtengabeko bortxazko egoera honek bestelako aliantzak sortzen zituen. Batzuetan, gerlarien arteko meniak ematen ziren, bata bestearen laguntzailea bihurtzen zelarik.\nBestalde, gerra, lapurreta eta indarra pairatzen zutenek Ahaide Nagusi baten babesa adosten zuten, bakea eta zaindaritzaren truke zerbitzuak eta morrontza eskainiz. Giza-talde bat babesteko gaitasunak, zalantzarik gabe, Nagusitasuna lortzeko bidea ematen zuen.\nGudarako trebezia honi esker, Ahaide Nagusiak erregeen laguntzaile bilaka zitezkeen. Nagusiek eta bere osteek Jaun Handien aldeko zerbitzuak bete eta ordain-saria jasotzen zuten.\nGipuzkoako Ahaide Nagusirik garrantzitsuena, gehien balio zuena, Lazkao leinuaren burua omen zen. Izan ere, XI. mendean Lazkaotarrak Nafarroako erregeari lotuta zeuden. Hau da, Gipuzkoako Lurrari zegokionez, Nafarroako erresumak bertako leinu-buruekiko harremanak bilatzen zituen.\nErrege batekiko ala besteekiko leialtasuna, beraz, Handiki hauen esku zegoen. Erregeei, gainera, emankorragoa suertatzen zitzaien buruzagiekin elkartzea Lurraldea menperatzea baino. Hauei atxikita, errazagoa izango baitzen sendiak eta aliatuak eskuratzea.


Udako argazki lehiaketa, inoiz baino etxekoagoa - Goierriko Hitza : Goierriko Hitza\nUdako argazki lehiaketa, inoiz baino etxekoagoa\nGoierriko Hitzak Udako XV. Argazki Lehiaketa jarri du martxan, arreta Goierriko txokoetan jarrita. Argazkiak hilaren 22ra arte aurkeztu daitezke, webgunean sartuta\nIrailarekin batera dator ikasturte berria, eta harekin, baita GOIERRIKO HITZAren XV. Udako Argazki Lehiaketa ere. Aurten, edizio berezia izango du, gainera, hainbat aldaketarekin baitator. Koronabirusak eragindako egoera dela medio, asko izan dira oporrak herrian edo inguruetan pasa dituztenak. Eta aurten, etxeko izaera hori eman nahi izan zaio lehiaketari. Hori dela eta, Goierrin bertan ateratako argazkiak sarituko ditu HITZAk.\nDagoeneko zabalik dago lehiaketan parte hartzeko epea, eta irailaren 16ra arte aurkeztu ahal izango dira argazkiak. Horretarako, goierri.hitza.eus webgunean argazki lehiaketari eskainitako atalean sartu, argazkia igo eta norbere datuak sartu behar dira.\nLehiaketa irekia izango da goierritar guztientzat, nahiz eta Hitzakide direnek, sari bereziak jasotzeko aukera izango duten; horien artean, landaetxe bateko egonaldia eta Goierriko jatetxe batean otordua.\nHorrez gain, publikoak ere aukeratu ahal izango du argazkirik gustokoena; irailaren 23tik 29ra izango da horretarako aukera, webgunean. Hori dela eta, argazkiak ahalik eta azkarren bidaltzea komeni da, publikoaren bozketan parte hartu nahi bada.\nLehiaketako irabazleen izenak eta argazkiak, urriaren 1ean argitaratuko dira GOIERRIKO HITZAn, eta sari banaketa, urriaren 3an egingo da, Joxe Mari Telleriak Beasainen duen Nafarroa 23 erakusketa aretoan. Gainera, aurkeztutako lanak hainbat egunez ikusgai izango dira, areto horretan bertan.\nLehiaketaren oinarriak, sariak eta izen-ematea, Udako Argazki Lehiaketaren atal berezian aurkituko dituzu.


2021 ekitaldian Larrabetzun bizi diren 18-35 urte bitarteko gazteei zuzendutako etxebizitzen alokairurako dirulaguntzak\na) 18-35 urte bitarteko adina izatea elkarbizitza unitateko kide guztiek, unitate ho-rretan bizi diren menpeko adin txikikoak izan ezik.\nb) Elkarbizitza unitateko eskatzaile edo kide batek ere ez izatea bere jabetzako etxebizitzarik, herentzia edo dohaintza bidez eskuratutako etxebizitza baten edo batzuen titular-kide diren kasuetan ezik, baldin eta titular-kidetasun horren portzentajeak ez badu %50 gainditzen eta etxebizitzetako partaidetzen balioa 75.000,00 eurotik gorakoa ez bada.\nc) Etxebizitza baten jabe diren eta %50etik gorako titulartasuna duten pertsonak diruz lagunduko dira, baldin eta etxebizitza epaile baten erabakiz familia-egoitza esleitu bazaio bikoteko beste kideari, banaketaren, dibortzioaren edo izatezko bikotea desegitearen ondorioz; edo genero-indarkeriaren biktima diren emaku-meek segurtasun arrazoiak tarteko beren etxe bizitza utzi behar izan badute.\nd) Diruz lagunduko zaie etxebizitza baten jabe direnei, baldin eta jabe diren etxebi-zitzaren jabetza soila baldin badute, etxebizitzaren erabilera edo/eta gozamena beste bati dagokiolako.\ne) Elkarbizitza unitateko pertsona guztiak diruz lagunduko den etxebizitzan erroldatu beharko dira alokairu kontratua formalizatutakoan eta gutxienez diruz lagunduko den denbora tartean osoan zehar egoerak bere horretan jarraitu beharko du. Ofizioz egiaztatuko da elkarbizitza unitatea osatzen duten pertsonak alokatutako etxebizitzan erroldatuta daudela. Halaber, kontratua hasi baino lehenagoko da-tarekin, kontratuaren titular ez diren pertsonak baleude etxebizitzan erroldatuta, kontratuaren titularrek erroldan baja-eskaera egin beharko dute pertsona horien-tzat, gutxienez diruz lagun daitekeen epearen barruan.\nf) Elkarbizitza unitatea osatzen duten pertsonetako bat gutxienez Larrabetzuko udalerrian egon beharko da erroldatuta, gutxienez 2 urteko etenik gabeko antzi-natasunarekin deialdi hau argitaratu den unetik zenbatzen hasita.\ng) Elkarbizitza unitateko diru-sarrerek ezin izango dute gainditu hurrengo zenba-tekoak:\ni) 25.000 euro gordin urtean (kide bakarraren kasuan).\nii) 35.000 euro gordin urtean (bi kide edo gehiagoren kasuan). Banandutako edo dibortziatutako pertsonen kasuan, diru-sarreren guztirako zenbatekoa kalkulatzean kendu beharrekoak izango dira umeentzako manten-du- pentsioari eta hileroko hipoteka kuotei dagozkien zenbatekoak.\nh) Diru-sarreren osaketari dagokionez, amaitutako azken zerga-ekitaldiko kapital errentetatik eratorritako errendimendu gordinen zenbatekoa ezin izango da ur-tean 601,10 eurotik gorakoa izan.\ni) Administrazioarekin Gizarte Segurantzan eta zergen betebeharretan egunean egotea.\nj) Elkarbizitza unitateko kide guztiak Larrabetzuko Udaleko zerga, tasa, ariel eta zehapenak ordainduta izan behar dituzte.\nk) Onuradunaren eta errentatzailearen artean inongo familia-loturarik ez izatea odolkidetasun edo ahaidetasuneko bigarren mailaraino.\nHelburua: Larrabetzuko udalerrian ohiko egoitza izateko alokairu erregimenean etxebizitza bat duten 18-35 urte bitarteko gazteei etxebizitzaren alokairuaren zati bat ordaintzea. Kontuan hartuko dira 2020 urteari dagozkion errentak.\nAskatasuna Plaza, 1,\n2020-12-30eko 250. Bizkaiko Aldizkari Ofiziala


José Angel Lizardi - MUTRIKUko Alkatetzarako Hautagia - EAJ - PNV\nMUTRIKUKO ALKATETZARAKO HAUTAGIA\nJosé Angel Lizardi\nJose Angel Lizardi Agirregomezkorta naiz eta 58 urte ditut. 1961ko martxoaren 1ean jaio nintzen Mutrikun. Gaur egun ere bertan bizi naiz. Ezkondua nago eta 29 eta 26 urteko bi semeren aita naiz. Lanbide heziketa ikasi nuen eta Abadiñon (Bizkaia) eman ditut lan urte gehienak. 2015ean Mutrikuko alkate izendatu ninduten.\nNire ibilbide politikoa 1983an hasi zen, alderdiko zerrendetan aurkezturik, zinegotzi bezala aukeratua izan nintzelarik. Urte batzuen ondoren, 2011an berriro ere alderdiko udal zerrendan parte hartuz, zinegotzi bezala aukeratua izan nintzen. Azken legealdi honetan berriro aurkeztu nintzen baina orduan alkategai bezala eta 2015etik Aurrera Mutrikuko alkate naiz. Betidanik izan dut euskararekiko eta euskal kulturarekiko sentiberatasun handia. Gai sozialak ere ardura handiz bizitzen ditut. Legealdi honetan, hain zuzen ere, nik eraman ditut udalean ongizate alorreko gaiak. Era berean, ikastolako nahiz institutuko guraso elkarteetako partaide ere izan naiz. Nire zaletasun nagusiak literatura, musika, idazketa eta marrazketa dira. Herritarrekin harremanetan hurbileko izate zalea naiz eta gogoko dut lagun artean egotea. Oso familia zalea naiz.\nTalde bat prest, Mutrikuren alde lanean jarraitzeko\nJosé Angel Lizardi Aguirregomezcorta\nIon Gambra Ibarzabal\nMaría Elena Cebrian Larrañaga\nXabier Eizagirre Aizpuru\nMaría Rosario Rementeria Uranga\nJoseba Andoni Antxustegi Maneiro\nXabier Egurbide Aristondo\nIzaskun Iparraguirre Aguirre\nVictor Manuel Andonegi Gasagaetxeberria\nEsther Urresti Pazos\nKoldo Burgaña Motrico\nOihana Iparraguirre Basurco\nIñaki Arrizabalaga Lecube\nHirigintzako arauak berrikusiko ditugu parte hartze zabalarekin, babestutako etxebizitzak, berdeguneak eta aparkaleku berriak lehenetsiz.\nFondaberri parkinetik Anbulategirako igogailu berriaren proiektua egingo dugu, oztopoak leundu eta zoru iristakorren kontrako tratamenduak emango ditugu.\nIngurumenaren aldeko apustu sendoa egingo dugu, hondakinen kudeaketa hobetuz eta Mijoa ingurua birgaituz. Baso politika berraztertuko dugu baserritar eta gainerako eragileekin elkarlanean.\nArkugain eraikinean itsas museoa kokatuko dugu eta Bentalekuako salmenta makina berregingo dugu. Herriko jauregien aurrealdeak garbitzeko laguntza lerroa.\nPortu ingurua txukuntzea lehentasuna izango da, moila berriko malda eta txabolak konponduz, dikea errematatzeko eskatuz eta hondartzan kantina berria eta komunak eraikiz.\nReyner eta Urazamendik ingurua birgaitzeko plana bultzatuko dugu, fabrika zaharra bota eta Mutrikutik Ondarbeltzera egingo den espaloi berria Debaraino luzatu dadin.\nAniztasuna, berdintasuna eta gizarte kohesioa ardatz. Larrialdi kasuetarako egokitutako etxebizitza erosiko dugu eta gizarte zerbitzuen mapa osatzen jarraituko dugu.\nAntzoki eta liburutegi berrien proiektuak garatuko ditugu. Kultur eta kirol ekipamenduen berrantolaketa.\nEnergia eraginkortasuna eta ibilgailu elektrikoaren garapena bultzatuko dugu. Zuntz optikoa herri osora zabaltzeko urratsak emango ditugu.\nSan Agustin kalea eta Atxitxin jeitsiera eraberrituko ditugu oinezkoei lehentasuna emanez. Bertako merkataritza eta kalitatezko turismoa bultzatuko ditugu.\nEAJ-PNVren proiektua MUTRIKUko herrirako


Lanzarotera maleta prestatzen\nabendua 25, 2017\nSumendien irlak ezin zuen goitizen hobeagorik izan. Lur lehorra, gorria, gogorra, arkaitzen artean bizitza egon daitekeenik gezurra dirudi. Baina badago. Horrela irudikatzen dut nik Marte, planeta gorria. Lanzaroteko errepide infinituetan gidatzen beste planeta batera bidaia egiten duzulako.\nAtlantiar Ozeanoan greziarrek zorioneko irlak deitutakoak daude. Haien artean Kanariar irlak zeuden. Lanzarote zorioneko irla horietako bat da, lurazpiko magma kanpora ateratzean sortua. Hots, sumendiek sortua. Gran Canaria Autonomi Erkidegoaren irla bat da, eta Kanarietako hirugarren poblatuena. Jose Saramagoren bizitoki eta atseden tokia izan zen ere, nire idazle kutsunetariko bat. Eta Saramago ez da okertzen, beraz, bizitzeko Lanzarote aukeratu bazue bere lurra zela esanez, zerbaitengatik izango zen.\nNafarroako Tronua, Erriberriko Jauregia\nPrintzesa eta herensugeetako ipuinetakoa izan zitekeen, edo herensugeen amarena. Gaztelu bat ez den gaztelua. Tronu-Joko etxeetako edozeinetako egoitza izan liteke, baina egitan Erriberriko Jauregia Nafarroako Erregeen bizilekua izan zen, Gaztelako konkista izan arte. Gaur egun Nafarroako multzo historiko-artistiko garrantzitsuenetako bat da.\nGaraiko jauregi handi eta luxuzkoena dela diote. Nafarroako Errege Carlos III. Prestuak eraiki zuen XIV. mendearen amaieran. Carlos III.-ak kulturagatik miresmena zuen eta jauregian luxuzko bizitza izatea gustatzen zitzaion. Horregatik, garaikok eraikin goraipatuena zan. Haren dinastia Frantzitik zetorren, eta Frantziar ukituak zituen Jauregiak. Jauregitik pasatzen ziren kronikalarien esanetan, gelak urrez eta luxuz betetak zeuden.\nKrakow-era Maleta prestatzen\nKrakow-eko sinbolo eta nortasun-ezaugarria herensugea da. Elezahar baten arabera, garai baten leku honetan bizi zen Lechitians tribuaren animaliak desagertzen hasi ziren. Arrazoia ibaitik gertu zegoen kobazulo batean bizi zen herensungea zen. Krak-ek, tribuaren buruzagiak, laguntza eskatu zuen eta herensugearekin bukatzen zuenak erreinuaren lurren erida izango zuela hitzeman zuen. Zapatari batek akatu zuen herensugearekin eta Krak-ek, Krakow-eko hiriko fundatzaileak, bere zorra bete zuen.\nKrakow ikaragarria da eta haren bereizgarri nabarmena Merkatuko plaza. Egun bat nahikoa da Stare Miastoa ezagutzeko.\nCadiz, mendebaldeko hiri zaharrena\nPuerta de tierra, hiriko alde zaharra inguratzen duen harresietako atea, edo, behintzat, haietatik gelditzen dena, alde zaharrera sartzeko atea da. Zilar-katilutxoa bezala ezagutzen da Cadiz, zonalde hau, batik bat. Izan ere, eguzkitako izpiek distira berezia dute hiri honetan, hare gehiago Atlantiar Ozeanoren uretan. Cadiz mendebaldeko hiri zaharrena da. Eta itsasoak zilarra dirudi.\nCadizek mendebaldeko hiririk zaharrena izateko ohorea du, gainera, Europan hegoaldeen dagoen hiriburua da. Feniziarrek aurkitu zuten kokatzeko haitz hau. Atlantikoko ura basatiak badian lasaitzen dira. Horregatik pentsatu zuen zibilizazio zaharrak leku egokia izan litzatekeea hemen hiri bat egiteko. Harrezkero, Cadizeko harrietatik historia ateratzen da, hirian egon ziren zibilizazioek utzitako aztarnak arnasten baita.\nGipuzkoan bisitatzeko lekuak\nBizkaian bisitatzeko lekuak\nAraban bisitatzeko lekuak\nAfrika begien bistan\nuztaila 16, 2017\nKondairak dio Hercules, haren hamargarren lanean eta Eritrea uhartera iristeko asmoarekin -Cadizeko San Fernandotik hurbil kokatuta, Europa eta Afrikako lurrak bere eskuekin banatu zituela. Gizakiak ezagututako mundu amaierako sinbolo bezala bi aldeetan bi zutabe jarri zituen: Kalpe eta Abylo. Iparraldeko zutabea, Kalpe, Gibraltalgo Haitzean kokatu zuen. Abyloren kokapenaren inguruan hainbat teoria daude: batzuk diote Hacho Mendian jarri zuela, Ceutan, eta, beste batzuek, Marokoko Musa Mendian kokatzen dute. Itsasrtetik haratago ezer ez zegoen, munduko amaiera zen.\nElezaharraren arabera Herkulesek sortu zuen Itsastartea Gibraltarko itsasartea da gaur egun. Itsasarte honek bi kontinente banatzen ditu: Afrika eta Europa, eta bi ur elkartzen ditu: Ozeano Atlantikoa eta Mediterraneo Itsasoa. Itsasarteak 15 kilometro ditu. Tarifan, Itsasarteko Parke Nazionaleko Itsasarteko Begiratokitik elezaharrak aipatzen duen zutabeetako bat ikusi daiteke ia osotasunean: Musa Mendia.\nekaina 25, 2017\nConil de la Frontera Cadiz kostaldeko herri bat da eta, ondorioz, arrantza eta itsas-tradizio handiarekin. Urtero jasotzen dituen milaka bisitariak izan arren, marinel-hiribilduen zaporea gordetzen jarraitzen du. Agian atentzio gehien deitzen duena da bere kaleetako eta hegoaldeko eguzkitatik pentsatutako bere eraikinetako zuritasuna da.\nHirigintza andalusi, etxe zuriak eta bizitzaz betetako patio andaluziar itzelak. Bere kaleak estu, labirintiko, zuri eta, kasu batzuetan, loreez betetak dira. Conil de la Frontera ezagutzeko formarik onena bere kaleetan galtzea da eta, horrela, nabarmentzen diren lekuak aurkitzen joatea. Baita herri babesteko arkitektura ere. Conilek ustekabean harrapatu gintuen, ez genuen horrelakorik espero.\nekaina 11, 2017\nGaresera iritsi aurretik, Nafarroako erdialdean, larre baten erdian bakarrik, Santa Maria Eunatekoa dago. Ermita soila, bakarra eta misterioz beteta. Donejakue Bideko eliza politenetarikoa dela diote, eta ez da gutxirako.\nBere izenaren jatorriaren misterioa, ehun ate, haren geometria enigmatikoa, eta erakinaren jatorriaren miesterioak direla eta, edozein eliza erromanikoarekin ezberdindu egiten ditu. Donejakue Bidean ez daude eliza asko planta oktogonalarekin: bi eliza, eta Jerusalemeko Santo Sepelcroa. Miragarri arkitektoniko hau monumentu nazionala izendatu zuten.\nIlunabarra Roche Itsasargiaren Kalatik\nmaiatza 28, 2017\nLasaitasun osoko bost minutu. Askatasun eta deskonexio sentsazioa. Ez ziren bost minutu ere izan. Eguzkia pixkana-pixkanaka izkutatzen da, geldo, Atlantiko Ozeanoak sortzen duen zerumugan. Baina akto hori, aldi berean, oso azkarra da; begiak klisktasuz gero galdu dezakezu. Nire bizitzako bost minutu luze eta motzenak izan dira, naturarekin erabateko harremanetan. Momentu magikoa eta errepikaezina.\nHerrira joateko errepideaz konfunditzea Cadizen ikusiko genuekeen lekurik politeneterikoa erakutsi zigun. Eskuinera joan beharrean, ezkerreruntz joan ginen, eta nahi gabe, Conileko kaian geunden. Eta hortik oso gertu, Roche urbenizazio exklusibora iritsi baino lehen, Roche itsasargia zegoen Roche lurumuturrean. Mendeak darama Ozeanoa bigilatzen. Lehen helburu militarrak zituen, eta, gaur egun, itsas-xedeak ditu.\nmaiatza 17, 2017\nBizio txar bar bihurtzen ari da duela bi hilabete inguru ezagutu nuenetik Lodosako taberna batean.\nGaiaz aldatuz. Gaur homofobia eta transfobiaren aurkako eguna da eta nire ahizpak gauza oso polit bat idatzi du, elkarbanatu behar dudana (gaztelaniaz): (...) No tengas miedo de querer, sea quien sea y sea como sea... No tengas miedo de ser quien eres por miedo al que dirán. Hablarán igual de ti. Por lo menos, dales motivos. 🌈\nHolako gauza politak irakurri nahi izanez gero, jarraitu Facebookeko orri hau:Reflexión en reflexión.\nMaiatzak 17. Homofobia eta Transfobiaren aurkako eguna.\nZeinen gustora bizi diren ardiak haien bizi sinpleekin.\nMaiatzak 16. Argazki zaharra\n#ehunetahogeitahamabost. Ume bat bezala\nzapatila berriekin. Udaberri-uda denboraldirako zapatilak estrenatzen ditut.\nMaiatzak 15. Ea zenbat irauten duten.\nAste berri baten hasiera.\nMaiatzak 14. Zenbait igandetan bazkaldu ondoren lorategira atera eta ardiak ikusten ditugu.\nmaiatza 13, 2017\nHorrela dago nire bizitza momentu honetan, gutxi gora behera.\nMaiatzak 13. Herritik paseoa\nUrbasa mendia berde dago. Berde esperantza izatea espero dut.\nMaiatzak 12. Aldaketak\n#ehunetahogeitahamaika. Asteburuaren atean\nOstirala: aste luzea izan da, eta, gainera, asteburua lanpetuta izango dut. Badakit egitan ez dela ostirala, baina nire lan jarduna osteguna arte denez, niretzako gaur ostirala da!\nMaiatzak 11. Lau hilabete lanean.\nHorrela egon da egun osoa; aspektu ia guztietan. Batzuetan ez dut gizakia ulertzen, nola egon daiteke horren gaiztakeria.\nMaiatzak 10. Ekaitza dakartzaten hodei beltzak.\nEguna amaitzako: dantza\nMaiatzak 9. Eta urtebetetze ospakizuna.\nZuhaitzak paseoan; basoa N-1 errepidearen inguruan. Donostiara joateko errepide bakarra zenean trafiko etengabea zegoen, bai ibilgailu txikiak bai handiak ere. Gaur egun ia ez da trafiko gurpilduna pasatzen, baina Erkudengo ermitaraino doan paseo txiki eta atsegina egiteko balio du.\nMaiatzak 8. Atzoko argazkia, paseoan.\nmaiatza 07, 2017\nN1 errepide zaharrean, paseoa ematen.\nMaiatzak 7. Igande planak.\n#ehunetahogeitasei. Argazki zaharra\nmaiatza 06, 2017\nMaiatzak 6. Larunbata\nmaiatza 05, 2017\nSerieak eta zinea (El Bar).\nArgazki zaharra da, oporretakoa: Roche Itsasargiaren Kalatik ilunabarra.\nMaiatzak 5. Bihar (igual) Alde Zaharreko Jaiak.\n#ehunetahogeitalau. Hamahiru arrazoi\nmaiatza 04, 2017\nThirteen reasons why seriea bitan ikusi ondoren, liburua irakurri behar nuen. Liburua jaso berri dut. Irakurtzen ari naizen bukatuko dut honekin hasteko.\nMaiatzak 4. Oso frikia naiz.\nConilera Maleta prestatzen\nmaiatza 03, 2017\nCadizeko kostaldeko herriei buruz hitz egiten dugunean txuria datorkit burura. Txuria eta kolore honek transmititzen duen purutasun eta bakea. Conil de la Frontera ez da salbuespena. Urtero milaka turista hartzen duen herri bat bada ere, arrantzaleen herritxoen xarma mantentzea jakin izan du. Hirigintza andalusiaren adierazle da: etxe txuriak teilatuan terrazak dutela, eta oso erraza galtzen zaitezkeen kale estu-estuak.\nEta zeinen polita den kale hauetatik galtzea eta herria ahalik eta gehien disfrutatzea. Conil de la Frontera Cadizko hiriburutik, Cadiz, 40 kilometrotara dago, gutxi gora behera, eta 21.900 herritar bizi dira bertan. Hondartzak dira lekuko erakargarrietako bat. Kostalde osotik banatzen dira hondartzak eta kalak. 14 kilometroko baino gehiagoko are txuria eta ur urdintxoa.\n#ehunetahogeitahiru. Look aldaketa\nAbdukzio extralurtarraren emaitza: look aldaketa.\nMaiatzak 3. Atzoko argazkia\nmaiatza 02, 2017\nOrdu pare batetan extralurtarra izan naiz. Gero lurrara itzuli naiz lagun bati elkarrizketa egiteko, Zergatik liburua argitaratu duelako.\nMaiatzak 2. Egun luzea gaurkoa\n#ehunetahogeitabat. Maiatzaren Lehena\nGaur, Maiatzaren 1a, Langileen Eguna da. Baina, nik gaur larunbatean Dantzaren eguna izan zela gogoratzen dut. Izan ere, Dantzariman hilaren hasieran ospatu genuen, eta ahaztuta neukan. Beraz, Zorionak munduko langile eta dantzari guztiei.\nArgazkia guaixe.eus-rena da.\nMaiatzak 1. Eta bihar, lanera...\napirila 30, 2017\nHerriko txoko politetatik pasatzen...\nApirilak 30. ... urtebetetze bisita egiteko.\napirila 29, 2017\nArratsalde pasa Iruñean amarekin, erosketak egiten.\nApirilak 29. Asteburu luzea\n#ehunetahemezortzi. Album ilustratuak\nBeste bi liburu ipuin eta liburu ilustratuen bildumarako: Mainamikirri eta Nemo kapitainaren azken bidaia. Bi liburuen idazlea Castillo Suarez, eta gaur elkarrizketatu dut. Lan honek askotan gauza on asko ditu.\nApirilak 28. Kazetari baten istorioak.\n#ehunetahamazazpi. Post oporrak\nOpor ondorengo astea: egina.\nLanetik bueltako paisaiak: Nafarroako erdialdea, Lizarraldea.\nApirilak 27. Ostiral zaporeko ostegunak.\n#ehunetahamasei. Hondartzaren memoriak\nConileko hondartza. Hondarrara iristeko pasarela luze batzuetatik pasa behar da.\nApirilak 26. Argazki zaharra.\nOporretara itzuli nahi dut. Cadizera itzuli nahi dut. Eta haren paseoetatik ibili, haren biziz beteriko kaleetatik galdu.\nApirilak 25. Errutina\n😻 (erasotzeko prest dago).\n#ehunetahamahiru. Cadizeko ilunabarra\napirila 23, 2017\nIndarra hartzeko begiratuko dudan argazkia oporren ondoren. Benetan bukatu dira?\nApirilak 23. Asteleheneko argazkia, oraindik paradisuan geundenean.\n#ehunetahamabi. Gure etxetxoa\napirila 22, 2017\nGure oporretako "etxetxo"-an ilunbarra itxoiten. Lehenengo egunean ilunabarra ikustera joan ginen, baina beranduegi egin zitzaigun eta eguzkia oso goiz izkutatu zen. Hortaz, bigarren aldian dena oso ongi prestatu genuen.\nApirilak 22. Cadizera itzuli nahi dut.\nOporretako argazkiak alde batera utziko ditut gaur, katu eder bat ikustea iruditu zait-eta.\nApirilak 21. Baratza eguna.\n#ehunetahamar. Cadizeko zoru politak\nUstekabean aurkitzen dituzun zoru politak. Hau Mirador del Estrecho tabernan dago, Itsastartearen Parke Naturalean.\n20 de Abril. Eta sandaliak... Hurrengo abisura arte gordeak daude jada.\n#ehunetabederatzi. Agur, Cai.\nHurrengora arte. Ilunabarra ikusten.\nApirilak 19. Argazki zaharra.\n#ehunetazortzi. Cai bidean\nConil Cai bidean dago, herriko dendatxo batek dioen bezala: Caminito de Cai. Conileko kaleetatik galdu gara, atezarrak eta andaluziar patioak ikusten.\nApirilak 18. Oporrak amaitzen ari dira.\nGibraltargo itsastartea eta Afrika, urrunean, begiratzen Gibraltargo Itsastartearen Parke Nazionalean.\nApirilak 17. Tarifan egun pasa.\napirila 16, 2017\nApirilak 16. Cadizeko hiriburura bisita, Cadiz.\nDeskripzio gehiago behar duten argazkiak.\n#ehunetabost. Cala del Aceite\nCampingetik paseatzen Conileko Cala polit honetara iristen gara.\nApirilak 15. Hegoaldetik abentura hasten da.\nPenintsula osoa goitik behera, iparraldetik hegoaldera, zeharkatzen pasatu dugu eguna.\nApirilak 14. Orain bai, Oporrak!\n#ehunetahiru. Pazko egunetako txokolatea\nTorrijak, pazkoko txokolatezko irudiak... dieta, zer dieta?\nAmaren oparia; jateak pena ematen du.\nApirilaren 13. Egun bat!\napirila 12, 2017\nHamaika eguneko oporrak ofizialki mustuta gelditzen dira 🌵\nApirilak 12. Laster bagoaz! 🌴\n#ehunetabat. It's my birthday!\nUrtearen 101. eguna da gaur, egun polita urteak betetzeko, kuriosoa. Opariak eta sorpresak ♡ izan dira.\nGainera, zure urtebetetzea oporrak hartu aurretiko egunean denean... zer gehiago eskatu daiteke?\nApirilaren 11. Hogeitaguztiak ditut ja.


Eman izena Conquis Korreoan!\n"El Conquis"en fana zara? Inork baino lehen jaso nahi dituzu edukiak? Saioaren jarraitzailea izateagatik abantailak izan nahi dituzu? Eman izena Conquis Korreoan, eta hauen berri jasoko duzu astero.\nConquis korreoan izena emateko orria\n''El Conquistador del Caribe'' saioaren webgunea\n17 denboraldi arrakastatsuren ostean, saioaren jarraitzaile sutsuenei zerbait eskaintzeko garaia iritsi da. "El Conquistador del Fin del Mundo" saioaren komunitatea oso handia da, eta erakutsiko dugu.\nCONQUIS KORREOAn alta egiteko aukera ematen dizuegu. Astero jasoko duzuen newsletter bat izango da, maiatzaren 4ean hasita. Bertan, atalaren laburpentxo bat, parte hartzeko eduki bat, saria lortzeko aukera emango duena, azken astean sare sozialetan gertatutakoaren bilduma bat, eta baliteke aurrerapentxoren bat ere egotea.\nFormularioa betetzea erraza da. Izena, abizena, e-maila, telefonoa (sariak banatzerakoan kontaktuan ipintzeko) eta herria. Bidali, alta konfirmatzeko posta elektronikoa berretsi eta, listo, Conquiseko Komunitatearen partaidea izango zara!\nHemen hasten da "Conquis"eko komunitatearen abentura. Ez duzu galduko, ezta?


2020-07-29 - Goierriko Hitza : Goierriko Hitza\nLaugarren egunez, ez da kasu berririk agertu Goierrin\nOsasun Sailaren txostenak ez du positibo berririk jaso eskualdean. Azken kasua pasa den ostiralean agertu zen, Lazkaon.\n«Datorren urtera arte itxaron beharko da Kateko festez gozatzeko»\nIdiazabalgo Gazte Asanbladak antolatu ohi ditu Katea auzoko San Inazio festak. Abel Martinez, Gazte Asanbladako kidea da eta ederki ezagutzen du festen antolaketa nolakoa den eta baita festa bera ere.\nSan Bartolome ermitaren inguruan indusketa lanak hasi dituzte\nAstearen hasieran hasi dituzte lanak, Josu Etxezarragak gidatuta, eta arkeologo profesionalen, Gure Iraganako kideen eta Osbele Elkartekoen laguntzarekin\n«Egon diren tenpluen aztarnak azaleratu nahi ditugu»\nBaladi Goiburu (Sukaldaria)\n«Nire jatetxe propioa irekitzeko ametsa ez da ukitzen, egingo dut!»\nGoi mailako sukaldaritza gustuko dutenek, etxean bertan goza dezakete plazer horretaz Legazpiko Baladi Goiburu sukaldari gazteak eskaintzen duen My Own Way zerbitzuari esker.\nZarata bidezko animalia uxatxaileak erregulatuko ditu Ataunek araudi batekin\nNekazaritzako eta basogintzako lanetan erabili ohi diren soinu gailuak arautuko ditu. Kutsadura akustikoa prebenitzea da ordenantzaren helburua. Hasierako onespena eman dio udalak\nBeasaingo irakurle taldeak 1936ko gerran eraildako herritarrak omendu ditu\nAstelehenean 84 urte bete ziren militar frankistek Beasain hartu zutenetik. Irakurle taldeak bi bertso eta bi idatzi prestatu dizkieta eraildakoei.\nCAFen eskaririk handiena\nIbarretxe lehendakaria Seguran bisitan. Goierri Garaiko merkataritzan euskara %40 baino gutxiago erabiltzen zen. Legazpin ez zen San Inazio jairik izan, antolatzaile faltagatik


Auçac - Wikipedia, entziklopedia askea.\nLaurent SIRGUE (2014-2020)\n43° 51′ 53″ N, 2° 02′ 26″ E / 43.864722222222°N,2.0405555555556°E / 43.864722222222; 2.0405555555556Koordenatuak: 43° 51′ 53″ N, 2° 02′ 26″ E / 43.864722222222°N,2.0405555555556°E / 43.864722222222; 2.0405555555556\nFlorentin, Cadalen, Fénols eta Rouffiac\nAuçac (okzitanieraz Auçac, frantsesez eta ofizialki: Aussac) Okzitaniako udalerri bat da. Administratiboki Frantziako Tarn departamenduan dago, Okzitania eskualdean. 2013an 270 biztanle zituen.\n2007an Aussac udalerrian erroldatutako biztanleak 270 ziren. Familiak 100 ziren, horien artean 20 pertsona bakarrekoak ziren (4 bakarrik bizi ziren gizonak eta 16 bakarrik bizi ziren emakumeak), 36 seme-alabarik gabeko familiak ziren, 40 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 113 etxebizitza zeuden, 104 familiaren etxebizitza nagusia ziren, 6 bigarren erresidentzia ziren eta 3 hutsik zeuden. 110 etxeak ziren eta 3 apartamentuak ziren. 104 etxebizitza nagusietatik 84 bere jabearen bizilekua ziren, 14 alokairuan okupaturik zeuden eta 6 doan lagata zeuden; 1ek bi gela zituen, 6 etxek hiru zituzten, 26 etxek lau zituzten eta 71 etxek bost zituzten. 85 etxek euren parking plaza propioa zuten azpian. 38 etxetan ibilgailu bat zegoen eta 58 etxetan bat baino gehiago zituzten.\nAussac udalerriko biztanleria-piramidea 2009an .\n2007an lan egiteko adina zuten pertsonak 169 ziren, horien artean 129 aktiboak ziren eta 40 inaktiboak ziren. 129 pertsona aktiboetatik 121 lanean zeuden (68 gizon eta 53 emakume) eta 8 langabezian zeuden (1 gizon eta 7 emakume). 40 pertsona inaktiboetatik 20 erretiraturik zeuden, 14 ikasten zeuden eta 6 "bestelako inaktibo" gisa sailkaturik zeuden.\n2009an Aussac udalerrian 102 unitate fiskal zeuden, 277 pertsonek osaturik. Pertsona bakoitzeko diru-sarrera fiskalaren mediana urteko 18.149 euro zen.\n2007an zeuden 9 komertzioetatik, 3 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen, 1 zerbitzu enpresa zen, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Aussac udalerrian 17 nekazaritza-ustiategi zeuden, 490 hektarea erabiltzen.\nFénols (2,2 km)\nFlorentin (2,7 km)\nRouffiac (3,0 km)\nOrban (4,2 km)\nLasgraïsses (4,9 km)\nCadalen (5,0 km)\nLagrave (5,3 km)\nMarssac-sur-Tarn (5,5 km)\nWikimedia Commonsen badira fitxategi gehiago, gai hau dutenak: Auçac\nOrriaren azken aldaketa: 1 otsaila 2019, 04:50.


Rekalde Aretoa. Natalia Suárez Ortiz de Zárate / AI, PUNA - Bizkaia.eus\nRekalde Aretoa. Natalia Suárez Ortiz de Zárate / AI, PUNA\nErakusketak artistak azkenengo urtean egindako lanak biltzen ditu: Bilbon sei hilabetez egindako formatu handiko olio-pintura bat eta Sandnesen (Norvegia) egindako hilabete eta erdiko erresidentzia artistikoaren emaitza diren formatu ertain eta txikiko zenbait olio.\nHalaber, erakusketaren parte da Maite Mugerza Ronse artistak idatzitako testua, non modu literarioan garatzen dituen Nataliaren lan plastikoan hautemandako hiru geruza: aurkikuntzako lehenengo geruza bat, kontakizun zientifiko batekin edo espedizioko erregistro batekin lotu duena; bigarren geruza onirikoa eta lirikoa, idazki poetiko-literarioa sortzea eragin duena, eta materiarekin eta obren funtsezko bilbea den pintura berarekin lotutako azken geruza bat. Hori olerkian islatzen da hitzen baliabideekin eta erritmoarekin jolastean.\nGuztion artean, nik, agintea dudanez, erantzukizunaren pisua nabaritzen dut.\nErreguka ere etorri zaizkit. Mota guztietako usteak uxatu behar ditut, txoriak balira bezala.\nUstezko adituek ikusi ezin dutela dirudi; sorginkeriaren batek harrapatu balitu bezala, zehaztasunik gabe hitz egiten dute, zentzua galtzen dute...\nBaliteke sukarra edo presioaren ondoriozko bestelako sintomaren bat edukitzea.\nErakusten duten umore arraro eta ahularen ondorioz, kontuz ibili behar gara haiekin eta tonu baxua erabili, nerabezaroaren hasieran egongo balira bezala.\nSusmoa dut ez dutela benetazko diagnostikoa jakinarazi nahi, baina ez dakit, ez dakit...\nArgi zuriek, talka egitean altxa dugun hautsaren bitartez argitzen dute, prismak eta kiribilak sortzen dituen kea arnastuz.\nZelula konzentrazio oso altuak antzematen dira bertan, elkarren arteko imitazioz eklipse anitz sortzen dituztenak aldi berean keinuka.\nPantailetan islatuta egongo balitz bezala, nire begien aurrean agertzen da linbo jurasiko hau.\nAzalak askatzen dira organismo bigun hau erantziz.\nBarrunbe eta tuberkuluak lotuta mantentzen dituen ehun konektibo batez leunki estalitako anatomia bat erakusten du, sare batean bezala, medailoi zuri zaporetsuak, dentsitate-maila desberdinetako kartilago-laminak eta, batez ere, guruinak eusten dituena.\nErraboil pneumatikoak edo lehertutako poltsak dira.\nBaba hauek askatzen duten muki koipetsua fluoreszentea dela edo lizun argiz estalita dagoela ematen du…\nBere mintzak erritmo desberdinetan erlaxatzen dira. Mimesia. (Algak irentsi zituzten eta hegan egiten deskonprimatzen diren medusak izango dira).\nGorputz honek, sabel-hauspo honek kantu polifoniko bat igortzen du bentrilokuo baten antzera.\nTour bat egin zuten gaiztoek eta erreinu hauetatik pasa ziren.\nGailentzen ziren palmondoak kendu eta panelekin ordezkatu zituzten.\nElurra ematen zuen baina izerdi usaina zerion azpian zerbait ustela zegoen bildua gainetik dantzan igarotzen baitziren artzain lodiak. Intentzio txarrez estalia zegoen ezkatadun umea balitz, margo batekin, zapi, gortina, azal. Ia-ia aidean zegoen umea, inork ez zuenenean begiratzen. Ilargia bezain zuri, arantza bilkorrez jantzia.\nEz baduzu hartzen ez da eroriko. Baina hartu ezazu, mesedez, badoala.\nIkusi, piztu da, begiratzen gaituenean argitzen gaitu. Mutua da, barkatu hau kendu genion… jolasteko eta orain airea besterik ez zaio ateratzen baina soinua atera dezake makil batekin kolpatuz gero…\nNatalia Suárez Ortiz de Zárate (Gasteiz, 1994) Bilbon bizi da eta bertan lan egiten du.\nBere lana pinturan zentratzen da, baina arte eszenikoen mundua ere esploratzen du Tripak konpainiaren barruan. Unibertsitate-ikasketak egin ditu Euskal Herriko Unibertsitatean eta Lisboako FBAUL Unibertsitatean. 2018an, Bizkaiko Foru Aldundiaren produkzio artistikorako beka jaso zuen.\nData 20/02/2020(e)tik 14/05/2020(e)ra


Arabako ekipamendu bisitatuenetako bat izatera iritsi da Ataria, hamar urteren buruan « Prentsa oharrak\nArabako ekipamendu bisitatuenetako bat izatera iritsi da Ataria, hamar urteren buruan\nKategoriak: Prentsa oharrak — Komunikazio Zerbitzua / Servicio de Comunicación — 12 uztaila 2019 13:06\nHamar urte dira Salburuko Hezeguneak Interpretatzeko Zentroak ateak zabaldu zituela, eta 875.076 pertsonek bisitatu dute dagoeneko, Gasteizko biodibertsitatearen ikur dena\nGorka Urtaran alkateak eta Lurraldearen eta Klimaren aldeko Ekintzaren arloko zinegotzi Ana Oregik bi zikoina zuri gazte askatu dituzte —Salburuan du espezie horrek Araba osoko koloniarik handiena—\nAtariaren hamargarren urteurrena ospatzeko, asteburu honetan —Bihoblitz 2019 topaketan— esploratzaile bihurtzeko gonbita egiten die Atariak herritarrei\n2009ko uztailaren 13an ireki zituen ateak Ataria Salburuko Hezeguneak Interpretatzeko Zentroak. Ingurugiro Gaietarako Ikastegiaren funtsezko ekipamendua da, Salburuko parkearen ingurumen-interpretaziorako sortua, eta, hamar urte hauetan, 875.076 pertsonek bisitatu dute dagoeneko. Gasteizko biodibertsitatearen ikur bihurtua baita. Denbora horretan erregistratutako bisitarien kopuruak Araba lurralde historikoko ekipamendurik bisitatuenetako bat dela erakusten du.\n“Hasieratik, Gasteizko ondarearen elementu garrantzitsu bat —Salburuko parkea— berreskuratzea izan zen Atariaren xedea, eta, parkea bera bezala, herritarrentzat erreferentziazkoa izateko asmoarekin sortu zen eraikina. Horrela, zentroaren ezaugarri izan da esanahi handia izatea hirian, identitate propioa edukitzea eta ingurunean perfektuki integratuta egotea. Hezeguneek eskaintzen dituzten balio, ondasun eta zerbitzuak ulertzeko agora baten ideiarekin sortu zen zentroa, herritarren artean ikerketa sustatzeko eta komunikazio- eta zabalkunde-modu berriak bilatzeko, gertueneko natura-ondareari zegokionez. Gaur egun erreferentea dugu biodibertsitatearen arloan, baita egun berorren gainean dagoen ezagutzaren transmititzaile gisa ere”, nabarmendu du Gorka Urtaran alkateak, zeinek Atarian bertan egin baitu asteroko prentsaurrekoa.\nAtariko lantalde osoaren lana eta ahalegina eskertu ditu alkateak, Luis Andrés Orive eta Gorka Belamendia buru. “Hamar urtean, Ataria marka balio eta gogoeta sorta bati lotuago egotea lortu da, aisialdi- eta entretenimendu-zerbitzuei berei baino, eta errefentzia bihurtu da Gasteizko herritar guztientzat. Biodibertsitate biologikoaren kontserbazioaren eta sustapenaren arloko sentsibilizazio-, hezkuntza- eta partaidetza-programak garatzen diren espazio bat ez ezik, ingurumenaren arloko komunikazioaren arloko erreferente bihurtu dute zentroa —bai Eraztun Berdearen esparruan, bai Gasteizko natura-ondarearen esparruan— eman zaion bultzadak eta bertaratu direnek egin dioten harrera onak.”\nArrakastaren gakoa hauxe izan da: ekipamendu ireki, dinamiko eta bokazio unibertsalekoa izateko asmoarekin sortu izana, Salburuko parkera joaten diren bisitariei kalitateko hainbat zerbitzu eskaintzeko gai delarik —informazioa, jarduerak, ekitaldiak, bizikleta- eta prismatiko-mailegua…—, eta hartara bisita askoz erakargarriago egitea. Orobat nabarmendu behar dira urte horietan guztietan eskaini izan diren kalitateko programak, publiko guztiei zuzenduak eta interes-talde desberdinei zuzenduak. Hainbat eratako jarduerak bildu izan ditu programazio horrek, batzuk ludikoagoak, familiei eta haurrei zuzenduak, beste batzuk kontzeptualagoak, flora eta fauna espezien ikerketaren eta kudeaketaren inguruko lanak ezagutzera emateko, herritarren artean zientzia zabaltzeko eta parkeak berak dituen ingurumen-balioak ezagutarazteko.\nBisita mota: familia taldea, arratsaldez\nHilabetez hilabeteko bisitari-kopuruak aztertzen direlarik, ikusten da neguko hilabeteetan izan ohi dela bisitari gutxien, hots, urtarrilean, otsailean eta abenduan. Hala ere, urteko gainerako hilabeteetan, 8.000tik gora bisitari izan ohi dira. Martxoan eta uztailean izan dira jende-etorririk handienak.\nJatorriari dagokionez, bisitari gehienak, % 52,7 gasteiztarrak izan ziren. Araba osoko gainerako bisitariak gehituz gero, % 56,9ra iristen da kopurua. Euskadi osoa kontuan hartuz gero, bisitarien % 73,3 egin zuten. Gainerako bisitariak Nafarroatik, Estatutik eta beste herrialde batzuetatik etorri ziren.\nBisita mota nagusia arratsaldeetan egiten dena izan ohi da, Gasteizko familiak, 35 urtetik 65era arteko pertsona nagusiek osatuak, maiz 12 urtetik beherako haurrek lagunduta, gizon eta emakumeen antzeko proportzioetan.\nHamar urte hauetan, 65 ikastetxetako 60.187 ikasle izan dira Ingurugiro Gaietarako Ikastegiak eskainitako Ingurumen Hezkuntzako kanpainetan.\nGainera, herritar guztientzat zabalik dagoen hiruhileko eskaintza egin ohi du. Hamar urteetan, guztira 1.445 jarduera egin ditu Atariak; horietatik, 77 aldi bateko erakusketak izan dira, 235 ikastaro edo lantegiak, 280 hitzaldiak, 604 familientzako jarduerak eta 249 natura-ibilbideak. Guztira 126.053 lagunek parte hartu dute horietan, honela banatuta: 84.871 lagunek erakusketetan (2013az geroztik zenbatuak), 3.778k lantegi eta ikastaroetan, 7.636k hitzaldietan, 25.151k familientzako jardueretan eta 4.617k natura-ibilbideetan.\nJardura horiez gain, 991 bisita gidatu ere egin izan dira denbora horretan; beste 28.360 bisitari gehiago, zentroan.\n2013an iritsi zen Herritarren Zientzia Gasteizera, Ingurugiro Gaietarako Ikastegiaren eta Gasteizko Udaleko Ingurumenaren eta Espazio Publikoaren Sailaren eskutik. Orduan sortu zen udalerriko biodibertsitatea atzematen parte hartuko zuen herritarren sare bat eratzeko ideia. Geroztik, Ataria Salburuko Hezeguneak Interpretatzeko Zentroak aparteko tresna hori garatu du, biodibertsitatearen ezagutza hobetzeko eta laginketak egiten laguntzen duten partaideak kontzientziatu eta sentsibilizatzeko. Ez zatekeen posible izango sare hori urte horietan bertako kide izan diren eta parte hartu duten 356 pertsonen laguntzarik gabe.\nBioBlitz 2019: asteburu honetan Salburuko parkea esploratzeko gonbita\nZentzu horretan, interpretazio-zentroaren hamar urteak ospatzeko asteburu honetarako programatutako jarduera nagusia BioBlitz 2019 ekitaldia izango da, herritarrei egiten zaien gonbitea, larunbatean eta igandean Salburuan esploratzaile aritzeko. Zientzialarien eskutik, eremu jakin bateko organismo guztiak identifikatuko dituzte interesdunek.\nSan Bizenteko eta Berantevillako elizetako habietatik erori ondoren berreskuratutako bi zikoina zuri askatzea\nHamargarren urteurrena dela gaur Atarira egindako bisitan, bi zikoina zuri askatu dituzte alkateak eta Lurraldearen eta Klimaren aldeko Ekintzaren arloko zinegotzi Ana Oregik.\nAukeratutako espeziea ez da edozein; izan ere, Arabako zikoina koloniarik handiena dago Salburuan, eta aintziren bazterretako zuhaitzak eta aurreko hamarkadetan horretarako jarritako plataforma artifizialak baliatzen dituzte habia egiteko, baita inguruko elizetako kanpandorre eta teilatuak ere.\nZikoina zurien 51 bikotek dute habia aurten Salburua inguruan, eta, hortaz, ohikoa da zenbait kume erortzea, hau edo beste dela eta. Kume horietako batzuk Arabako Foru Aldundiaren basa animaliarentzako suspertegira eramaten dira, eta hegan egiteko prest daudenean askatu egiten dira. Oraingo honetan, bi zikoina zuri askatu dira, bata San Bizenteko elizatik eta bestea Berantevillako habiatik ekarriak. Urrutitik irakurtzeko moduko eraztunak jarri zaizkie biei, etorkizunean han edo hemen ikusten direlarik informazio gehiago izateko.\n“Ingurumenari dagokionez nabarmendu nahi duen edozein hirirentzat ikur bat dira zikoinak; gero eta gehiago lotzen ditu gizarteak ingurumenaren babesarekin”, nabarmendu du Gorka Urtaranek.


Aparkatu Errenteria-(e)n - Aparkalekuak eta eremu urdina\nOrdaindu OTA Errenterian ElParking erraz eta erosoan. Aparkalekuko metroarengana joatea baino ez da ahaztu behar, edonon zaudenean sarrerak lortu, denbora luzatu, berreskuratu ez duzun dirua berreskuratzea aparkalekutik irten aurretik edo txartela edo kexa amaitzea. Eta dena, zure mugikorrean bakarrik!\nErrenteria(e)n hainbat aparkaleku daude. Hara joan behar zarenean, lasaitasun osoz utzi dezakezu autoa horietan. Bai aisialdirako bai laneko arrazoiengatik bazoaz Errenteria(e)ra, zure plaza gurekin lan egiten duten aparkaleku publikoetako batean erreserbatzeko aukera eskaintzen dizugu. Aparkalekuari buruzko informazio guztira sar zaitezke bere fitxan: irekitzeko ordutegia, eskaintzen diren zerbitzuak, zure egonaldiak izango duen prezioa eta nondik sartu behar zaren bertara. Horrela, aurretik planifikatu ahalko duzu behar duzun guztia, Errenteria(e)n aparkamendu bila denbora galtzen ibili beharrean.\nBilatu aparkaleku gehiago Errenteria(e)n\nErrenteria(e)ko araututako aparkalekua\nErrenteria(e)ko kaleetan aparkatu behar baduzu, jakin beharko zenuke horietako batzuetan bide publikoetan aparkatzea arautzen duen udal ordenantza aplikatzen dela. Araututako aparkalekuaren ordenantza horrek kale jakin batzuetan aparkatzeko gehieneko denbora mugatzen du, eta aparkatzeagatik ordaindu behar den tasa ezartzen du. Aparkatzeko muga egunez aplikatu ohi da, trafiko handieneko orduetan, eta eremu urdinez zedarritzen dira kaleetako aparkaleku horiek. Eremu urdineko tiketa zeure mugikorrarekin eroso ordaintzeko aukera eskaintzen dizugu guk, Errenteria(e)ko parkimetroko app ofiziala erabiliz.\nAplikatzen diren tarifak Errenteria(e)ko Udalak ofizialki ezarritakoak dira.\nGehienez egon daitekeen denbora 92 min\n"Zonalde 1A" eta "Zonaldea 2B" sektoreei aplikatzen zaie tasa hori.\nKontsultatu Errenteria(e)ko araututako aparkalekuak\n- Astelehenetik ostiralera: 09: 30etatik 13: 30etara eta 04: 00etatik 8: 00etara.\n- Larunbatetan: 09: 30etatik 13: 30etara.


Askotariko 10 proiektu aukeratu dira Partaidetzazko Aurrekontuetarako - Debagoiena - Goiena.eus\nAskotariko 10 proiektu aukeratu dira Partaidetzazko Aurrekontuetarako\nLeire Kortabarria 2015-06-12 15:50\n2 milioi euro zertan inbertitu gurako luketen erabaki dute Partaidetzazko Aurrekontuetako batzarretan egon diren debagoiendarrek. Eguenean egin zuten bilera Foru Aldundiko eta Garapen Agentziako antolatzaileekin eta 12 proiektu aukeratuta geratu dira. 190 proposamenetik gora egin dituzte herritarrek.\nHauek dira aukeratutako 12 proiektuak:\nLANBIDE HASTAPENEKO IKASLEEN INTEGRAZIO SOZIO-LABORALA BIDERATZEKO PROGRAMA\nKomunitatearen aldeko lanak garatzeko praktika eran, Debagoieneko udalerri guztietan programa bat sustatzea.\nLEHEN SEKTOREA BIZIBERRITU AGROEKOLOGIA HELBURU IZANIK ETA BERTAKO KONTSUMOA SUSTATUTA ELIKADURA SUBIRANOTASUNERANTZ ABIATUZ\nBertako kontsumoa sustatzea. Sentsibilizazio kanpaina abian jarri ekoizleei nahiz kontsumitzaileei zuzenduta.\nBertako ekoizle txikien produktuak bertako jendearen esku jarri legea hautsi gabe… Hainbeste zigilu eta araudi saihestu eskualdeko elkartea sortuz\nPAREKIDETASUNA BULTZATZEKO PLANA: HEZKIDETZA, BERDINTASUNA, INDARKERI MATXISTA, GIZONEN INPLIKAZIOA\nAukera berdintasun politikak sustatu eta martxan jarri\n- Hezkidetza programak indartu. Programa jarraia curriculumean txertatua. Ikastetxeetan.\n- Gizonezkoen inplikazioa bilatzeko estrategiak: ikastaroak, kontzientziazioa,…\n- Indarkeri matxistaren identifikazioa.\nDEBAGOIENA HERRI HEZITZAILEA\nDebagoiena osatzen duten herriak "Herri hezitzaileak" bilakatzeko prozesuan abiatzea. Herriak ikuspegi hezitzaile batetik eraldatzea, herritarrak subjektu hezitzaileak ere izanik.\nNEKAZARITZARAKO ESKUALDE MAILAKO "LUR BANKUA" SORTU\nBitartekari egingo duen erakunde bat: nekazaritzan lan egin nahi duen eta lurra dutenen artean. Horrela, herritarrek aukera izango dute lehen sektoreko jarduerak martxan jartzeko.\nNekazaritzan aritu nahi duen jendearentzat oztopo nagusia lurrik eza ez izatea.\nESKUALDEAN ENERGIA BERRIZTAGARRIEN EZARPENA ERRAZTU BURUJABETZA ENERGETIKORANTZ ABIATUZ\nEskualdean energia berriztagarrien ezarpena ahalbidetu, udalerri bakoitzean egokiena izan daitekeen energia iturria erabiltzeko (biomasa, ur-saltoak, geotermia…).\nUTILITATE SOZIALEKO ENPRESAK SORTU LANGABETUEI LANA EMAN ETA GIZARTERATZEA SUSTATZEKO\nZubi-lanak egin langabezian dagoen jendeari lana eskaintzeko utilitate sozialeko jarduerak beteko lituzkeenak. Ingurua garbi eta egoera onean mantentzea ekarriko luke eta pertsona horiek zerbait egiten dutenaren "sentsazioa" izango lukete.\nBASERRITARREN KOOPERATIBA SORTU\nBaserritarren kooperatiba sortu, baserri denekin bideragarritasun plana egin eta hutsik daudenak ere martxan jarri: erein, landu eta saldu. Horrekin lotuta, sinergiak sortu, adibidez, Gatzagako gatz eta Ezpeletako piperrarekin.\nDEBAGOIENEKO KULTURA ESKAINTZA BATERATU (COOL TOUR DEBAGOIENA)\nDebagoieneko kultura eskaintza bateratzea herrien arteko kontraprogramazioak ez sortzeko. Eta, eskualdeko herritarren arteko mugikortasuna bultzatzeko. Horrez gain, ekipamendu guztietan sartzeko bono bat sortu. Adibidez kirol ekipamenduak bezalakoa.\nDEBAGOIENEKO TURISMO ESKAINTZA INDARTZEKO PROIEKTUA\nHiru zutabe nagusien inguruan hainbat proiektu indartu eta eskualdeko eskaintza turistiko bateratu bat sortu:\n1. Hiru zutabe hauek indartu: Natura // Historia, artea eta ondarea // Lehena, oraina eta geroa.\nBatzarrean, proposamen bakoitzari puntuazio bat eman zitzaion eta horrela aukeratu ziren 12 horiek. Foru Aldundiaren eskumenekoak izan behar dira, eta Debagoieneko ahalik eta herri gehienei eragin behar diete.\nOrain, Foru Aldundiko teknikariei bidaliko dizkiete proiektuok, eta txostena egingo dute haiek: zenbat kostatuko litzatekeen bakoitza, zenbat denbora hartuko lukeen…\nHorrekin, irailean eskualdeko beste bi batzar izango dira eta behin betiko aukeraketa egingo da, eta urrian Foru Aldundiaren aurrekontu proiektuan txertatuko dira aukeratutako proiektuak, bakoitza bere sailean.\nJarduneko Foru Aldundiko ordezkariek esan dute konpromisoa zegoela aldez aurretik hurrengo gobernuak programa honekin jarraitzeko.


San Wentzeslao enparantza - Wikipedia, entziklopedia askea.\nSan Wentzeslao enparantza\nPragako San Wentzeslao enparantzaren ikuspegia Můstek aldera begira. Bertan, San Wentzeslaoren estatua ikus liteke. Irudi gehiago\n50° 04′ 56″ N, 14° 25′ 34″ E / 50.082308°N,14.426141°E / 50.082308; 14.426141Koordenatuak: 50° 04′ 56″ N, 14° 25′ 34″ E / 50.082308°N,14.426141°E / 50.082308; 14.426141\n60 ( ) × 750 ( ) m\nSan Wentzeslao enparantza (txekieraz: Václavské náměstí edota Václavák) Txekiar Errepublikako Praga hiriburuko bulebarra da. Hiri Berrian kokatzen da eta auzo honetako kultura eta turismo gune garrantzitsua da. Luzeraz 628 metro ditu, zabaleraz berriz 60 metro, eta Můstek kokalekutik hasi (hemen antzina Hiri Zaharra eta Hiri Berria banatzen zituen lubakia gurutzatzen zuen gaur egun desagertutako zubia zegoen) eta maldan gora Pragako Museo Nazionalean amaitzen da. Enparantza hau usadioz manifestapen eta erakustaldi herrikoien kokalekua ere bada.\nIzena San Wentzeslao, Bohemiako santu zaindariaren omenez du. Museoaren aurrealdean, bera irudikatzen duen zaldizko irudi bat ere bada. Enparantza honetan 1968an Pragako Udaberriko gertaera garrantzitsu asko jazo ziren.\nSan Wentzeslao enparantzara bertaratzeko Pragako metroa edota Pragako tranbia har litezke.\nGeltokiak: (Metroa) Mustek (A eta B lineak) edo Muzeum (A eta C)\nGeltokiak: (Tranbia) Václavské Námêstí (9, 14 eta 91 lineak)\nSan Wentzeslaoren irudia eta Pragako Museo Nazionala gauez\nJan Palach eta Jan Zajícen oroitarriak enparantzaren goialdean


“Ibilian-ibilian etxerako bidean” Lelopean Manifestazioa egin da Donostian | Sare Herritarra\nUrr 26, 2021 | Izan Bidea\nBerriro ere eskerrak eman nahi dizkizuegu manifestazio honetan eman duzuen erantzun jendetsu eta irmoagatik. Mila mila esker, bihotzez!!\nHalaber, eskerrak eman nahi dizkiegu, aukera politiko, sindikal eta sozial ezberdinetatik, beste pentsamendu bat dutenekiko errespetua oinarri hartuta, gure ondoan egon nahi izan duzuenoi, gurekin batera bizikidetzaren bidean aurrera egiteko beharra aldarrikatzeko.\nFuntsezko gai batek batzen gaitu: giza eskubideen defentsak. Pertsona guztien eskubideak, salbuespenik gabe. Giza eskubideak ezin direlako partzelatan bereizi; ezin dira batzuk defendatu, eta beste batzuk baztertu.\nHas zaitezte prestatzen urtarrilaren 8rako. Egun horretan berriro bete behar ditugu kaleak. Oihu isil edo zaratatsua bota behar dugu, euskal presoen eskubideak urratzeari utzi behar zaiola aldarrikatzeko. Ozen entzun behar gaituzte denbora luzez aplikatu den eta pertsona askori eta askori hainbeste sufrimendu eragin dien salbuespeneko espetxe-politika bertan behera uzteko ahalmena duten instantzietan.\nEgia da azken urte honetan aurrerapausoak eman direla beste espetxe-politika baten bidean. Herri honetako emakumeen eta gizonen ahaleginari esker, gure herriko gehiengo politiko eta sindikalaren babesarekin, aurrera egin dugu. Atzean utzi ditugu Levante, Andaluzia edo Galiziako espetxeak, baina oraindik ehun preso inguru daude Espainiako espetxeetan, eta hogei bat, Frantzian. Orain, Gaztelako, Aragoiko, Kantabriako, Asturiaseko, Logroñoko edo Madrileko kartzelak hustu behar ditugu, eta Iparraldeko kideek gauza bera egin behar dute Frantziako kartzelekin.\nEz gara ari pribilegiorik eskatzen. Justizia eskatzen dugu. Legeria arrunta eskatzen ari gara, ezkutuko bizi osorako kartzela-zigorrak eragotziko dituen legeria, euskal presoen eskubide diren gradu-progresioa eta espetxeko baimenak ahalbidetuko dituena.\nEspetxe-politika arrunta aplikatuta, preso horien heren bat baino gehiago etxean egongo litzateke.\nUrriaren 1etik, garai berri batean gaude. Orain dela 23 egun EAEko Administrazioak beste esku du espetxe-politika humanista eta errepresiorik gabekoa garatzeko aukera; konfrontazioz eta sufrimenduz betetako hainbeste urteren ondoren, bizikidetza berreraikitzeko aukera emango digun politika bat garatzeko aukera dute.\nEta hori soilik gauzatu ahal izango da guztiok gai bagara konfrontazioa antzuak baztertzeko eta kartzeletako arazoari konponbide justu bat bilatzeko.\nHori bada, eta hala izatea espero dugu, espetxe-politika berri hori garatuko dutenen aukera, ondoan izango gaituzte, laguntzeko; baina, hala ez bada, hor jarraituko dugu bidezko bakea lortzeko, ausardia, justizia eta humanitatea behar direla gogorarazteko.\nHelburu horretan, SARE batzeko baino ez dago. Gure xedea ez da lehian sartzea arlo politikoaren jardunean. Badakigu zein den gure jardun-eremua, eta hor beti izango dute gure laguntza, helburu hori lortzeko.\nArgi izanda posible dela aurrera egitea ahaztu gabe eta gorrotorik gabe, gure errespetua adierazi nahi diegu indarkeria-mota guztien biktimei, eta nabarmendu nahi dugu ez dela bidezkoa haien mina aurkariaren kontrako jaurtigai politiko gisa erabiltzea.\nEta errespetu hori adierazi nahi diegu bateragarria delako gure herrian jasandako edozein indarkeriaren biktimekiko errespetua askatasuna kendu zaien pertsonei dagozkien eskubideak errespetatzea eskatzearekin.\nHori da SARE sare herritarrak beti defendatu duen jarrera, eta hala egiten jarraituko dugu. Eta garrantzitsua da guztion artean egitea, azken bizpahiru urteetan gure herrian egin izan denaren baliorik garrantzitsuena gehiengo politiko, sindikal eta sozialaren adostasuna gauzatzea izan baita, seguruenik; erakundeetan eta kaleetan islatuta dagoen adostasuna, hain zuzen.\nEutsi diezaiogun adostasun horri, aukera emango baitigu Madrilgo eta Parisko gobernuen aurrean euskal gehiengo politikoaren % 80k eta euskal sindikatu guztien adostasunak emandako babesarekin aurkezteko. Argi izan behar dugu datu hori, hor baitago gure indarra.\nEta datu horri gehitzen badiogu kalean, bakez eta demokratikoki, milaka eta milaka herritar elkartu direla helburu hori defendatzeko, ibilia dugu bidearen zati handi bat.\nBerriro ere, eskerrik asko hemen egoteagatik. Beti hor egoteagatik. Ez ahaztu utopiaz gure ametsak egitea.\nEta hasierakoarekin amaituko dugu: urtarrilaren 8an hitzordu garrantzitsua dugu. Bakearen, bizikidetzaren eta konponbidearen alde.\nPreviousUrriaren 20aren testuinguruan bere irakurketa partekatu eta larunbatean deitutako manifestazioaren azken deia luzatu nahi du SAREk\nNextIzadik gurasoekin egon behar duela aldarrikatzeko kalejira eta ikuskizuna azaroaren 13an Burlatan


Musikazuzenean agenda Willis Drummond + Mockers\nWillis Drummond + Mockers\nWillis Drummond taldeak "Gure Tokiak Tour" bira burutuko du otsailaren amaiera eta martxoaren haseran. Taldea gustuko dituen tokietan arituko da, taldearen hastepenetan edo ibilbidean zehar garrantzitsuak izan diren tokiak bisitatuz. Gutzira hamaika kontzertu izango dira. Martxoaren 16an Burubio Kultur Elkartean ariko da zuzenean. Emanaldia Mockers taldeak zabalduko du.\nAro berri bati ekinez, zuzenean egurra banatzeko asmoz, "Gure lekuak" biraren baitan itzuliko dira lapurtarrak. Formazio berriaz ariko dira, azken garaiko boskotetik, laukotera igaro ostean, hirukotea da berriz Willis.\nWillis Drummond argazkia : Jon Iraundegi


Finantziazioa archivos - SPRI\nOrkestra-Lehiakortasunerako Euskal Institutuko Crecer + inbertsiogileen sareak (Deustuko Unibertsitatea) eta Gipuzkoako Merkataritza Ganberak Crecer + inbertsio foroaren XX. ediziora gonbidatzen zaituzte, Gipuzkoako Ganberaren egoitzan, Tolosa Hiribidea 75, 20018 Donostia, urriaren 26an, 15:30ean.…\nBideojoko garatzaile independenteek toki paregabea aurkituko dute beren kezkak partekatzeko eta aukerak identifikatzeko Bilboko Fun & Serious Jaialdian. Ekitaldi horrek aukera emango die beren ideiak aurkezteko, finantzaketa-bideak nahiz banaketa-kanalak ezagutzeko eta networking-saioak egiteko profesionalen arteko topaketetan. Abenduaren 8 eta 9an egingo diren jardunaldi horietan elkarrekin bilduko dira sortzaileak, publisher-ak eta inbertitzaileak.…\nInbertsioa bilatzeko prozesua luzea, gogaikarria eta oztopoz betea izan liteke ekintzailearentzat. Horregatik, METXA azeleragailuak tailer interesgarri bat antolatu du, bertatik bertara azaltzeko zeintzuk diren sektore horretako eragileak eta zein irizpide erabiltzen dituen bakoitzak erabakiak hartzean. Gainera, hainbat pista emango dira inbertitzaile batekin negoziatzeko estrategia onena finkatzeko eta bazkideekiko itun baten oinarrizko alderdiak ezagutzeko. Animatu tailerrean parte hartzera. Gasteizen izango da, urriaren 27an,\n“Start Innova, Summit 2017” jardunaldia aukera bikaina izango da enpresa handietako zuzendaritza-karguekin eta ekintzaile arrakastatsuekin elkartzeko eta enpresetako berrikuntzari buruz hausnartzeko, Arnaldo Muñoz (AIRBNB), Javier Rodríguez Zapatero (Ex-GOOGLE) edota, besteak beste, José Poza (MÁSMOVIL) hizlarien eskutik. Lehiaketa bat ere egingo da “joko arauak aldatzen dituzten” ekintzaileek bultzatutako sektore desberdinetako zenbait startup garrantzitsuren artean. El Diario Vasco egunkariak antolatutako ekitaldi hori datorren\nMarkatu agendan Bime Startup Summit ekitaldia, ekintzaileen, industria sortzaileen eta inbertitzaileen topagunea. Startupak eta industria sortzaileak bultzatzeko plataforma bat da, eta azken edizioan 85etik gora inbertitzaile bildu zituen 75 startupen proiektuak ebaluatzeko. BIME Startup Summit ekitaldiaren xedea da laguntza ematea hazteko potentzial handia duten proiektuei, bultzada bat emanez eta ikusgarriago eginaz inbertitzaileen nahiz beste ekintzaile batzuen aurrean. 2017ko urriaren 26an eta 27an izango da. Startup sortzaile\nJakin nahi duzu zein aukera dagoen inbertitzeko? … Jakin nahi duzu zein startupetan inbertitu dezakezun? Datorren ekainaren 29an, arratsaldeko 15:30ean, inbertsio foro bat egingo da Gasteizen. Metxa azeleragailuak antolatuko du ekitaldia Crecer+ inbertitzaile sarearekin (Orkestra-Lehiakortasunaren Euskal Institutua) eta Deustuko Unibertsitatearekin batera. Agenda: Jon Urrestik, Vital Fundazioko presidenteak, emango dio hasiera jardunaldiari. María José Arangurenek, Orkestrako zuzendari nagusiak, “Crecer+” plataforma aurkeztuko\nBerriUP azeleragailuak Funts berri bat abiarazi du. Azeleragailuak bere programetan parte hartzen duten startupetan inbertituko du eta aukera emango du startupetan inbertitzeko bere bitartez; horra modu bat 10 bat enpresatan inbertitzeak dakarren arriskua dibertsifikatzeko. Uztailean bi urte beteko dira BerriUp azeleragailua sortu zenetik. Denbora honetan, 13 enpresa azeleratu dira 4 programatan. Orain zabalik dago 5. deialdia eta lehen Inbertsio Funtsa. 10 startupetan inbertitu duten 11 inbertitzaile pribatuk (besteak beste,\n“Eta ekintza politikorako munduko plataforma handiena sortzen badugu?“ Galdera horixe egin zien Eneko Agirre zarauztarrak, Osoigo startuparen zuzendariak, Josetxu Silgo eta Laura Unzuetari, Gasteizen kokatutako Metxa startup azeleragailuko arduradunei. Hainbat bilera egin ondoren proposamena aztertzeko eta baloratzeko, hitzarmen bat sinatu dute, ekintza politikorako munduko plataforma handiena sortzeko Euskadin.…\nB–Venture ekimena Bilbon izango da berriro urrian, finantzaketa behar duten “Proiektu Berritzaileak azeleratzeko”, eta laguntza emango die beren heltze eta martxan jartze prozesuetan. Ekimen hori El Correo egunkariak sustatzen du hainbat erakunderen laguntzarekin –Eusko Jaurlaritzako Ekonomi Garapen eta Azpiegitura Saila, Bizkaiko Foru Aldundia eta Bilboko Udala-, eta helburutzat du Ipar zonaldeko ekintzailetza arloko erreferentziazko espazio bihurtzea eta talentu ekintzailea atzematea. Era berean, asmoa du gure ingurunea\nBBVA Open Talent nazioarteko Fintech lehiaketa handiena da, eta “aurten inoiz baino anbiziotsuagoa izango da. Bilaketa global bat da, onenak aurkitzeko”. BBVA finantza erakundeak eta Spain Startup-South Summit plataforma globalak –zeinetara biltzen diren ekintzailetza ekosistemako eragile garrantzitsuenak- dei egin diete Euskadiko talentu ekintzaileei Bilbora etor daitezen datorren maiatzaren 18an. Ekitaldi horretan “Euskadiko startup onenak” aukeratuko dituzte, pitch saio bat egiteko Yimby-ren instalazioetan.…\nBIC Gipuzkoak eta Eibarko Udalak sustatuta, erreferentea dira Euskadiko ingurune ekintzailean: Hautagaiak maiatzaren 24a baino lehen aurkeztu beharko dira.…


Herniora mendi irteera antolatu dute Gure Txeruk eta Urritza aisialdi taldeak | El Diario Vasco\nHerniora mendi irteera antolatu dute Gure Txeruk eta Urritza aisialdi taldeak\nHernio. Bertaratzeko aukera dute getariarrak igandean.\nDatorren igandean egingo da eta autobusez edo oinez joan ahal izango da izena Harritarten eman ondoren\nGure Txeruk eta Urri-tza aisialdi taldeak datorren irailaren 18rako, hurrengo iganderako, haur eta helduentzako Herniora joateko egun pasa antolatu dute. Bi aukera izango dira bertara joateko. Batzuk autobusean aterako dira eta besteak zuzenean herriko plazatik oinez abiatuko dira.\n9 eta 14 urte bitarteko haur eta gaztetxoek Urritzakoen ardurapean joan ahal izango dute mendi irteera honetara.\nGetariatik autobusa igandean goizeko 8:30ean aterako da, 14 urtetik beherakoek doan izango dute autobusa eta 15 urtetik gorakoek, aldiz, bi prezio ezberdin dituzte bazkide diren ala ez azalduz. Honela, Txeruko bazkide direnek 5 euro ordaindu beharko dituzte, eta bazkide ez direnek berriz, 8 euroren truke lortuko dute autobus txartela.\nAutobusaren, ordez, oinez joan nahi dutenek ere aukera izango dute, kasu honetan, goizeko 7:00etan aterako dira herriko plazatik. Kontutan izan, oinez doazenek itzulerako autobus txartela erosi beharko dutela. Itzulera arratsaldeko 17:00ak inguruan izango da.\nHerniora autobusez nahiz oinez joan nahi dutenek Harritarte dendan dagoen zerrendan eman beharko dute izena, irailaren 15a baino lehen, beraz gaur izango dute azken eguna hori egiteko. Bazkari eta gainon-tzeko janari eta edariak norberak eraman beharko ditu. Gogoratu iraileko igandeetan, erromeri festa ospatzen dela Zelatunen. Jendetza bildu ohi da Ernio mendira igotzeko eta ondoren eguna Zelatunen igarotzeko, trikitixaz alaituta.\nEl Zarautz arranca como líder tras golear al Ostadar a domicilio Udal Liburutegia ohiko ordutegira itzuli da


Iriarte Azpikoa baserria - Wikipedia, entziklopedia askea.\nIriarte terminoaren beste esanahi batzuen berri izateko, ikus: «Iriarte (argipena)»\nIriarte Azpikoa baserria (Gipuzkoa)\nEusko Jaurlaritza 1994ko urriaren 21a\nIriarte Azpikoa Antzuolan dagoen baserria da. 1994ko urriaren 21an, Eusko Jaurlaritzak kultura ondasun izendatu zuen, monumentu sailkapenarekin.\nBaserriak oinarri laukizuzena du eta teilatuak bi aldetara jotzen du. Bere osagaiak egiturari dagokionez: beheko solairua, lehena eta teilatu azpiko ganbara. Harlangaitzez egina da eta zurez eta adreiluz osatutako egitura interesgarriak ere baditu. Bere egitura ezaugarriak aztertua, Euskal Herriko baserri inguruko herri etxegintzari dagokion tipologian sar daiteke eraikin hau, oso adierazgarria izanik arlo horretan. Aipatzeko modukoa da ataria, oinarridun harrizko zutabeak eutsitako zurezko langa sendo batez osatua\nMultimedia: Iriarte Azpikoa baserria\nOrriaren azken aldaketa: 27 otsaila 2020, 05:18.


Eneritz Larrañaga: "Asko kostatu zait AEBetako saskibaloi motara egokitzea" - Uztarria (Azpeitia)\nEneritz Larrañaga: "Asko kostatu zait AEBetako saskibaloi motara egokitzea"\nBerria.eus | Artikulua\nMiamiko (Oklahoma, AEB) Northeastern Oklahoma A&M College taldera joan zen iaz azpeitiarra, antolatzaile moduan jokatzera. Jaioterria utzi eta mila kilometrotara dauden gazteen inguruan erreportajea egin du 'Berria'k. Azpeitiarraren bizipenak jaso dituzte bertan, besteak beste.\nEneritz Larrañaga, AEBtan jokatutako partida batean. Ikusi haundiago | Argazki originala\nAzpeitiko Iraurgi saskibaloi taldean hasi zen jokatzen Eneritz Larrañaga (Azpeitia, Gipuzkoa, 1998). Orain dela hiru urte, Iraurgirekin Guadalajarara (Espainia) joan zen Larrañaga Espainiako Txapelketa jokatzera. Juniorreko lehen urtea izanik, txapelketa oso ona egin zuela dio azpeitiarrak. Txapelketa hartatik etorri baitzitzaion AEBetara joateko eskaintza. «Hasieran, ez nintzen jabetu eta ez nizkion buruari bueltak eman. Baina, gero, ohartu nintzen azkenerako aukera ederra izango zela beste etapa bat hasteko. Etxekoek ere animatu egin ninduten». Eta, hala, 2016ko abuztuan joan zen Miamira (Oklahoma, AEB), Northeastern Oklahoma A&M College taldera joko antolatzaile moduan, hain zuzen ere. NJCAA ligan ari da jokatzen Larrañaga, hau da, Unibertsitateko Liga baino maila bat beherago.\nUrtebete egin du jada Larrañak Miamin, eta, hango bizimodura egokitu den arren, hasierako egunak gogorrak egin zitzaizkiola aitortu du azpeitiarrak. "Nik espero ez nituen gauzak bizi izan ditut. Banekien bakarrik egongo nintzela. Halere, lagun onak egin ditut, eta orain ondo moldatzen naiz. Okerrena eta zailena AEBetako saskibaloi motara egokitzea izan da, askoz ere indibidualagoa eta fisikoagoa baita". Larrañagak dio urte amaiera arte ezin ziola erritmoari jarraitu, eta, horren ondorioz, ezin izan zuela asko jokatu. "Hala ere, minutu gutxi horiek ondo aprobetxatu ditut, eta, pixkanaka-pixkanaka, gehiago jokatuz joan naiz. Jada hartu dut erritmoa, eta, aurten, gehiago jokatzen saiatuko naiz".\nErreportajea osorik, Berria.eus-en webgunean.


Landarbaso abesbatzak ‘8th Bali International Choral Festival’ jaialdian parte hartuko du | Herribizia\nKultura 2019-05-08 | 0\nLandarbaso abesbatzak ‘Bali International Choral Festival’ jaialdiaren zortzigarren edizioan parte hartuko du uztailan, Bandung Choral Society-k gonbidatuta.\nLehenago ere jaso izan dute parte hartzeko gonbitea, baina orain arte ezin izan dute joan. Landarbaso da Baliko aurten jaialdi horretan parte hartuko duen europar abesbatza bakarra.\nAbesbatzaren zuzendari den Iñaki Tolaretxipik Indonesiako koruen kalitatea nabarmendu du, eta nazioarteko jaialdietan lorpen handiak lortu dituztela esan du. Adibidez, iaz ez, baina aurreko bi urteetan, Tolosako lehiaketaren irabazleak talde indonesiarrak izan ziren.\nLandarbasoko 38 kidek hartuko dute parte Baliko jaialdian, bi modalitatetan: eliz-musika eta abesbatza mistoak. Zailtasun handiko eta ahots-eskaera maila altuko lanak abestuko dituzte, eta nazioarteko ospe oneko epaimahai batek epaituko ditu.\nLehiaketaz gain, jaialdian tailerrak ere egongo dira, eta Landarbasoko kideek bertan parte hartuko dute, bai ikasle eta bai irakasle gisa.\nTolaretxipik eta Kultur zinegotzi den Ion Collarrek azpimarratu dute lehiaketan, maila oso altukoa dena eta, beraz, ardura eta presio handia suposatzen duena, Dizdizka abesbatzako hiru gaztek parte hartuko dutela. Adierazi dute hori apustu eta arrakasta handia dela, taldea etxeko ahotsekin osatzea suposatzen baitu.\n‘Ateak zabalduz’ ekimenaren zazpigarren edizioa datorren astean egingo dute


Nigeriako arkatzak zorrozten | Gaztekeriak\nHasiera » Munduko gazteak » Nigeriako arkatzak zorrozten\nNigeriako arkatzak zorrozten\nBahituen gurasoak manifestazioan. EFE\n60 lagun gehiago bahiturik Nigerian, horietatik gehienak umeak eta emakumeak. Eskolako mahaietan 200 ahulki huts geratu ziren apirilean, puntarik ez arkatzek gertatua kontatzeko. Bortxatuak, torturatuak, bahituak. Urrun gertatutakoak erantzun diplomatikoak soilik jasotzen ditu. Gaitzespen hitzak bakoitzak bere tronutik.\nBadirudi Boko Haram izan dela bahiketaren burua. Lehenengo eskola batean egin zuten erasoa eta orain berriz herri batean. Munduko zenbat txokotan gertatzen ote dira halakoak egunero, uneoro. Dena den guri gertukoa interesatzen zaigu; min gehiago ematen digu bizilagun baten bahiketak, itsasoaren bestaldera dauden laurehun lagunenen hilketak baino. Gosaltzen ari garen bitartean egunkariko orriak lasai pasatzen ditugu arreta erregearen abdikazioari, Espainiako selekzioari edo Sagueseko kontzertuei eskainiz.\nGure mandatariek oso era diplomatikoan beraien gaitzespena adieraziko dute, beste herrietako giza trafikoa salatu eta maila horretako bahiketak arbuiatuz. Bitartean, armadak Iraken jarraituko du, tiroen partez loreak banatuz (ironia).\nNola kontatuko ote dute Nigeriako arkatzek gertatuaren berri; nola idatziko ote dute eskolako mahaietan jarriko diren neskato eta mutikoak bortxatuak izan direla, torturatuak, erabiliak eta jaurtiak. Nola azaldu arkatzez borragomarekin ezabatzerik ez dagoen historia. Gertutasunetik urrutira begiratu behar dugu, urrutitik gertura ere begira gaitzaten. Giza eskubideak urratuak dira hemen eta han, han eta hemen. Diplomaziaren tronutik jaurtitako hitz jarioak ez ditu emakumeen arkatzak zorrozten. Zapalduak han eta zapalduak hemen. Zorrozkiloak ditugun bitartean geure historia idazten jarraitu dezakegu, Nigeriako aulkiak bete arte.


‘Montoro legea’ bertan behera uzteko eskatuko du Errenteria Irabaziz-ek – Errenteria IrabaziZ\n‘Montoro legea’ bertan behera uzteko eskatuko du Errenteria Irabaziz-ek\n10/11/2016 por Errenteria IrabaziZ, posted in Sin categoría\nTokiko Administrazioen Arrazionalizazio eta Jasangarritasun Legea (27/2013) edo Montoro Legea izenarekin ezaguna dena bertan behera uzteko eskatzeko mozioa aurkeztuko du hilaren 25eko plenoan Errenteria Irabaziz alderdiak. Legea orain hiru urte jarri zutela indarrean eta udal konpetentzietan atzera pausu handia ekarri duela salatu du alderdiak: “Udalerriei konpetentziak kendu zizkieten eta zerbitzu publikoen pribatizazioa bultzatu zuen”.\nHorrek langile publikoen kontratazioa murriztu zuela gaineratu du Errenteria Irabaziz alderdiak, “langile gutxi izanik zerbitzuak eskaintzea zaildu egin du, eta aurrekontuaren orekaren alde egiteko aitzakiarekin tokiko autonomia murriztu egin zuten”.\nEspainiako Hazienda Ministerioaren datuek udal gehienak ez daudela egoera ekonomiko larrian erakutsi dutela gaineratu du alderdiak: “Lau urte daramate inbertsiorik egin gabe, murrizketak ezarrita… Aurreztutako guztiarekin udal asko superabita izaten ari dira azken bi urteetan”.\nHorrenbestez, udalerrientzat zama den legearekin amaitzeko unea heldu dela uste du, eta horren harira aurkeztu duen mozioan, Montoro legea indargabetu eta aldatzea babestea eskatu du mozioan. Espainiako Gobernuari eta Diputatuen Kongresuko talde parlamentario guztiei parte hartze prozesua hasi eta babestea eskatzeko galdegin du: “Prozesu horretan toki entitateek eta udalerrien elkateek parte har dezaten eta XXI. mendeko udalgintza berria eraikitzeko oinarriak landu daitezen: tokiko korporazioek eskumen berriak bereganatzea, finantziazio egoki eta nahikoa bermatzea, eta gardentasuna eta herritarren parte hartze loteslea izan behar dute abiapuntua”.\nAzkenik plenoaren erabakia Espainiako Gobernuari eta Kongresuko talde parlamentario guztiei helaraztea eskatuko du mozioan Errenteria Irabazizek.\nEntrada anteriorErrenteria IrabaziZ pide que se derogue la Ley 27/2013 de Racionalización y Sostenibilidad de la Administración Local o “Ley Montoro”\nEntrada siguienteBirziklatzen dutenek %25 gutxiago ordainduko dute hondakinen tasan


Nortzuk gara - Suqian Teng'an New Building Material Co., Ltd.\nSuqian Teng'an New Building Material Co., Ltd. aluminiozko hauts pastaren ekoizpen eta salmentan espezializatutako enpresa modernoa da. Gaur egun, lehen mailako ekoizpen ekipoak eta saiakuntza tresna aurreratuak dauzka, eta ekoizpen teknologia zientifiko eta berritzaileekin eta indar tekniko alternatiboekin lankidetzan aritzen da aluminiozko hauts pastaren industria enpresa ezagunak sortzeko.\nFabrikak batez ere urarekin egindako aluminiozko hauts pasta (GLS-70, GLS-65) ekoizten du, urteko 10.000 tonako ekoizpenarekin. Produktuak Txinako Herri Errepublikako eraikuntza materialen industria estandarren eskakizunekin bat etorriz ekoizten dira eta produktuaren kalitateak "JC / T407-2008" baldintzak betetzen ditu. Eta fabrikatzaile bakoitzaren lehengaien konfigurazio desberdinaren arabera, produktuaren kalitatea erosoagoa da eta "JC / T407-2008" atalean zehaztutako baldintza teknikoak.\nErantzun azkarra; Lanbide Aurrekontua; Entrega azkarra; Kalitate handikoa; Merkataritza ziurtatzea.\nKalitate ezin hobeko kudeaketa\nLehengaien hasierako ikuskapena, moldekatze kalitatearen ikuskapena, entregatu aurretik kalitate kontrol zorrotza.\nEkoizpen prozesua heldua\nAmaitutako formula askotan egiaztatu da, eta sorta anitzen kalitatea ikuskatzera bidaltzen da.\nLangile tekniko profesionalak\nHamar pertsona baino gehiagoko oinarrizko talde teknikoa, batez beste 10 urteko esperientzia teknikoa.\nGure Enpresa Zerbitzua\nGure fabrikak ekoitzitako produktuek urteetan zehar kalitate-ikuskapenak gainditu dituzte eta Txinako Hormigoi Aireztatutako Elkarteak kide gisa ziurtatu du, eta epe luzerako lankidetza ezarri dute adreilu aireztatuen fabrikatzaile berriarekin. Kalitatea, ospea eta zerbitzua dira gure lantegiaren printzipioa. Kudeaketan oinarrituta eta teknologiak gidatuta dago gure lantegia. Gure helburua bezeroei kalitate handiko produktuak eskaintzea da. Bezeroen eskakizunak betetzea da gure promesa. Lan egin dezagun elkarrekin bihar hobea sortzeko.


berriak archivos - Page 2 of 70 - Kirikiño interaktiboa\nEducación tres punto cero izeneko plataformak elkarrizketa egin die hainbat irakasle, pedagogo, soziologo eta psikologori. Profesional horien helburu nagusia hezkuntza-sistema hobetzea da.\nUmeen argazkiak sare sozialetan: bai ala ez?\nSare sozialak gero eta ohikoagoak dira gure bizitzan, baina zenbait kasutan, ematen zaien erabilera gehiegizkoa dela esan daiteke. Izan ere, egiten dugun gauza oro bertan argitaratzeko ohitura hartu dugu, eta horrek baditu bere arriskuak.\nArgazki bilduma: ederto hasi dugu ikasturtea ikastolan!\nIkasturteari eman diogu hasiera gaur ikastolan. Ederto atera da dena eta oso ondo moldatu gara antolaketan!\nHemen duzu argazki galeria.\nHH-LH: Ikasturte hasierako jarraibide osagarriak\nMezu honen bidez gure barne antolakuntzaren lerro nagusienak biltzen dituen dokumentua eransten dizegu.\nIkasturtea hasteko ohar eta neurriak mailaka\nIkasturte berria modu presentzialean hasiko dugu. Itzulera presentzial horretan ikastolako ikasle eta langileen segurtasuna bermatzeko, kontigentzia plan propioa sortu du Hezkuntza Sailak emandako gomendioak aintzat hartuz. Kontigentzia plan hori gure ikastolaren neurrira eraikitzen joan gara.\nHemen duzue mailaka plan ikusi eta deskargatzeko aukera.\nGuztion artean eta elkar lagunduz, egoera honi aurre egingo diogu gogo biziz.\n2020-2021 ikasturtearen hasierari begira\nIkasturteari hasiera emango diogu laster. Bizi dugun egoerari aurre egiteko prebentziorako babesak eta ikastolan hartu ditugun neurrien zerrenda duzu hemen.\nAurtengo Batzar Nagusian aurkeztu eta onartu ziren kontu batzuen berri ematera gatozkizue.\nBatxilergoa amaitu duten ikasleek joan den astean egin zituzten unibertsitatera sartzeko probak.\nEta ikastolan agurra egin genien, euren bizitzako etapa garrantzitsu bat bukatzeko.\nHemen duzu argazki galeria osoa.\nUrtero bezala, nahiz eta aurten bizi dugun egoerak data eta lekua aldatzen behartu gaituen, Kirikiño Ikastola, Koop. Elkartearen Batzar Orokorra egin dugu. Polikiroldegiko espazioa doitu dugu batzarra bertan egin ahal izateko, bertaratutakoen arteko segurtasun distantziak arazorik gabe zaindu ahal izateko…\nUda garaia epe aproposa da euskara indartzeko. Modu atsegin eta dibertigarrian hizkuntza landu dezakegu.\nHemen zenbait proposamen:


Gipuzkoa APP's 2015 Lehiaketa irabazi du Galtzagorri Elkarteak • ZUZEU\nGaltzagorri Elkarteak, Oreka Interactive enpresarekin lankidetzan sortutako Maria Goikoak Batbirulau! app-ak lehenengo saria eskuratu du Gipuzkoa APP’s 2015 lehiaketan. Atzo, abenduak 14, jaso zuten saria Galtzagorri Elkarteko kideek Markel Olano Ahaldun Nagusiaren eskutik.\nGipuzkoako Foru Aldundiak 3. aldiz antolatu du Gipuzkoa APP’s lehiaketa. 2013an eta 2014an ere egin zen, baina Galtzagorri Elkartea lehen aldiz aurten aurkeztu da bere lehenengo app-arekin; Anjel Lertxundi eta Antton Olariagaren Maria Goikoak Batbirulau! liburuan oinarritutako aplikazio multiplataformarekin.\n2. saria, 2.000 euro, DinyPARK – PMR\nEpaimahaikideen iritziz, Maria Goikoak Batbirulau! “oso ondo egindako app-a da, oso erabilgarria eta berritzailea”. Hain zuzen ere, haien balorazio irizpideetan indar gehien zuena (baliagarritasuna, benetako behar bati erantzutea, erabilera, funtzionalitatea eta diseinua; eta aurkezten den berrikuntza) Galtzagorriren app-ak ondo betetzen duela iritzi diote.\neuskal haur literatura, Galtzagorri Elkartea\nEmmi Pikler: beste heziketa modu baterako bidea


Zulotik irtetzeko garaipenaren bila Oreretara - Mondraberri\nZulotik irtetzeko garaipenaren bila Oreretara\nArrisku puntuetatik aldentzeko Touringen kontrako partidua irabazi beharko du Mondrak zapatu arratsaldean Oreretan. Neskek ere garaipena beharrezkoa dute, eta helburu horrekin Zarautz hartuko dute etxean datorren igandean. Zuzendaritzak deia egiten dio jendeari, Mojategira joateko.\nTestua: Mikel Arregi Askasibar / Argazkiak: Artxiboa / 2013ko otsailak 22, eguakotxa\nAzken jardunaldietan jasotako emaitza txarrak ahaztu, eta sailkapeneko zulotik ihes egiteko aukera emango lekiokeen garaipenaren bila, joango da Mondra zapatu honetan Oreretara. Buruan helburu bakarra izango dute Iturrinoren mutilek: garaipena eskuratzea. Azken hiru partidutan puntu bakarra eskuratu dute sarrailagileek, eta poliki-poliki sailkapenean behera egin dute jaitsiera postuetatik puntu bakarrera geratu arte.\nDinamika honi buelta emateko Touring menpean hartzeko saiakera egingo dute zuri-moreek zapatuan arratsaldeko 16.30tan. Aurrean denboraldi gorabeheratsua egiten dabilen taldea izango dute arrasatearrek. Sailkapen erdialdean dago Touring, arrisku postuak urrun ditu, eta goialdekoak ezinezko.\nGauzak horrela momentu hauetan Mondrarentzat arerio eskuragarria izan daiteke Touring, beti ere sarrailagileek zulotik irteteko beharrezkoa duten kemen hori erakusten baldin badute. Asteburu honetako partiduaren ostean Aloña Mendiren kontrako derbia jokatuko du Mondrak datorren astean Mojategin.\nMutilen antzeko egoeran daude neskak. Azken asteetan ez dute partidurik irabazi, eta jaitsiera postuetan dauden taldeek ere berdina egin duten arren, hobe izango dute datorren igandean 16.00tan Zarautzen kontra irabaztea. Batez ere Zarautz arerio zuzena dutelako zuri-moreek, puntu bakar bat gutxiagorekin jaitsiera ekidin nahian dabiltzan taldeetako bat baita.\nTestuinguru honetan, Zuzendaritzatik deia luzatzen diete zaleei, "Mojategira gerturatu eta Mondrako neskak animatu ditzaten, etorkizunari begira erabakigarritzat jo baitaiteke honako partidu hau". Garaipena erdietsiz gero, azkenaldiko dinamika negatiboari amaiera emateaz gain, mailari eusteko aurrerapauso argia emango luke Arrasateko taldeak.\nMondrako gainontzeko taldeek ere partidu desberdinak jokatuko dituzte asteburu honetan. Azpian daukazue asteburu honetako futbol kartelera.\nTouring - Mondra zapatua 23, 16.30tan\nEMAKUMEAK 2. MAILA\nMondra - Zarautz domeka 24, 16.00tan\nBurumendi - Mondra domeka 24, 16.00tan\nOiartzun - Mondra zapatua 23, 17.30tan\nMondra - Elgoibar zapatua 23, 09.30tan\nMondra - Real Sociedad zapatua 23, 12.45tan\nMondra - Behobia zapatua 23, 11.15tan\nBergara - Mondra domeka 24, 12.00tan


Jakinarazpen mota - tamé\nTaldea Tamé BOE edo DGT argitaratzen den edozein jakinarazpen mota kudeatzen lagunduko dizu.\nAplikaziotik jakinarazpenari buruzko informazio gehiago eska dezakezu eta gure laguntza taldea zurekin harremanetan jarriko da ahalik eta lasterren laguntzeko.\nEta, zirkulazio isunen kasuan, isuna ordaintzeko edo gidaria identifikatzeko moduari buruzko informazioa eskatzeko aukera ere eska dezakezu.\nJarraian, jakinarazpen moten zerrenda dago:\nJakinarazpen mota hauek trafiko araudia urratzen denean eta BOEn eta / edo DGTn argitaratzen direnean jasotzen dira. Normalean, arau-hauste mota (agindua eta artikulua) eta zenbatekoa ere sartzen dira, dagokion deskonturik gabe.\nJakinarazpen mota hau jasoko duzu dirulaguntza eskatzekotan, langabeziagatik, familiaren gastuengatik, etab. Zure eskaeraren egoera ikusi ahal izango duzu, hala nola berritu edo luzatu den.\nLaguntza edo Dirulaguntza\nJakinarazpen hau jasoko duzu laguntza edo beka eskaeraren berri izateko, hala nola bekak, enplegua, hezkuntza, etab. Zure eskaeraren ebazpenaren berri izan dezakezu.\nJakinarazpen hau jasoko duzu epaile edo auzitegiaren aurrean pertsonalki edo legezko ordezkariaren bidez agertzeko deialdiaren berri izateko. Edo kausa baten aurrean erakusteko edo ekintza edo ardurazko lana lortzen laguntzeko edo laguntzeko.\nJakinarazpen hau jasoko duzu ondasun bat bahitzeaz informatzeko, horiek likidatzeko eta irabaziekin zordunaren hartzekodunak ordaintzeko edo aktiboekin beraiekin ordaintzeko.\nJakinarazpen hau jasoko duzu katastro balioaren igoeraren berri izateko. Beste modu batera esanda, Ondasun Higiezinen eta Ondasun Higiezinen gaineko Zergaren (IBI) igoera automatikoa eta, batzuetan, atzeraeraginekoa eta oinarri ezargarria katastro balioa duten gainerako zergak.\nJakinarazpen hau errekurtsoaren eskaeraren ebazpen gisa jasoko duzu.\nJakinarazpen hau jasoko duzu zerga betebeharretan herritarrei eragiten dieten ekintzen berri emateko edo haien intereseko edozein alderdiren berri emateko.\nGidariaren identifikazio eskakizunen bat jasoko baduzu jakinarazpen hau, identifikazio epea 20 egunekoa izango da.\nJakinarazpen hau erantzun gisa jasoko duzu, zorra atzeratzea eskatu baduzu, egoera ekonomikoak ezarritako epeetan ordaindu ezin izateagatik.\nJakinarazpen hau jasoko duzu zure betebeharrak betetzeagatik eta zehapenak ezartzeagatik bidegabeko diru-sarrerak itzultzeko eskaerari erantzuteko, zerga araudiaren arabera dagozkion diru-sarrerak baino altuagoak egin ondoren.\nZorduna zarenean jasoko duzu jakinarazpen hau zure ondasun guztien adierazpena egiteko.\nJakinarazpen hau jasoko duzu administrazio batek zure aktiboen aurka egingo duen oharrarengatik.\nJakinarazpen hau jasoko duzu prestazioen eskaeraren egoera ikusteko, hala nola langabezia, ERTE, etab.\nJakinarazpen hau jasoko duzu etorkizunean lan-ikuskapen bat duzunean enpresek eta langileek legeak agindutako administrazio-erantzukizunak betetzen dituztela kontrolatzeko eta kontrolatzeko eta laneko eta Gizarte Segurantzako gaiei buruzko aholkuak emateko eta informatzeko. Zigorren berri ere jaso dezakezu lan ikuskaritza.\nJakinarazpen hau jasoko duzu, besteak beste, telekomunikazio zerbitzuaren inguruko eskaera bati erantzuteko.\nJakinarazpen hau jasoko duzu INE inkesta batean lankidetzan aritzeko, derrigorrezkoa izango da bertan parte hartzea.\nBorondatezko Aldian Likidazioa\nZerga sartzeko edo tramitatzeko jakinarazpen hau jasoko duzu kasuan kasuko zerga eredua aurkezteko epean.\nJakinarazpen hau jasoko duzu, aktibo bat fidantza edo ordainketa agindu gisa aurkeztera behartuta zaudenean, zorraren amortizazioa betetzen ez bada, aktiboa mailegu-hartzailearen jabetza bihurtuko da.\nJakinarazpen hau jasoko duzu hirigintza plan bat egiteko eskaera onartzeko edo ukatzeko edo hiri kexa egonez gero.\nJakinarazpen hau jasoko duzu jabetza erregistratzeko erakundeari ondasun higiezinen jabetzari eta ezaugarriei buruzko inskripzioa entregatu behar diezulako.\nJakinarazpen hori jasoko duzu adierazitakoa aurkeztu ez denean edo Diruzaintzan diru-sarrerak ez direnean ezarritako epean, besteak beste.\nOhar hau jasoko duzu zerga zor bat ordaindu behar baduzu.\nErregistroan egindako eskaeraren erantzun gisa jasoko duzu jakinarazpen hau.\nJakinarazpen hau jasoko duzu ingurumenarekin lotutako zehapenen berri emateko, hala nola higiene baldintza desegokiengatik, uraren kutsadurengatik, etab.\nTxertatzeko Gutxieneko Errenta\nJakinarazpen hau gutxieneko txertatzeko diru-sarreren eskaerari erantzunez jasoko duzu.\nJaso jakinarazpen hau garraio zigorraren berri emateko.\nDoako Laguntza Juridikoaren eskaerari erantzunez jasoko duzu jakinarazpen hau.\nJakinarazpen hau jasoko duzu zure etxebizitza eskaerari edo etxebizitzaren adjudikazioari erantzuteko, besteak beste.


Erribera Beitiako Udala :: Ibilbideak\nHome » Turismoa » Ibilbideak\nAñanako babes lurretarantz\nBurgosekin mugan, Añanako Kuadrillaren hegoaldean, lur okre eta lauak, Erdi Aroko dorre, jauregi eta hirigune historikoak ditugu, inguruan Erdi Aroaren arrasto nabarmena utzi digutenak. Ibilbidea Zanbranan hasten da, eta gaztelu eta harresien hondakinak aurkituko ditugu inguruan, bai Zabalaten eta bai Ozion.\nBerantevillaraino jarraituko dugu, eta bertan, Erdi Aroko hirigunearen itxura zaindua eta Jasokundeko Andre Mariaren eliza miretsiko ditugu; elizaren dorre liraina, harrizko kupula eta erretaula barroko ederrak, hain zuzen.\nArmiñoneraino jarraituko dugu, eta han, Erdi Aroko zubia ikusiko dugu, XIV. eta XV. mendeetako ibai-arkitekturaren adibide onenetako bat.\nBurgoseko mugatik gertu, elegantzia da Rivabellosaren ezaugarrietako bat; Saenz de Santamariatarren errenazimentuko jauregia, Arrosarioko Andre Mariaren parrokia-elizan eta horren kanpandegi neoklasikoan eta San Juan eta Santa Madalenaren ermita gotikoan jarriko ditugu begiak.\nLantaroneraino jarraituko dugu, eta bertan, Erdi Aroko bi dorre garrantzitsu aurkituko ditugu: Kondestablearen dorrea eta Orgaztarren dorrea.\nSobronen amaituko dugu gure ibilbidea, Ebro ibaiaren igaroleku den haitzarte baten inguruan; interes ekologiko handiko eremua da, paisaia aldetik oso ederra, eta Lantarongo San Martin ermita ikusteko aukera edukiko dugu, Arabako lehenengo erromanikoaren isla.